open-index/open-wikipedia-markdown huggingface dataset:
ប្រាសាទពណ្ណរាយ

ប្រាសាទភ្នំពណ្ណរាយ​ គឺជាប្រាសាទដែលសាងសង់ឡើងនៅលើភ្នំតូចមួយដែលមានកម្ពស់ប្រមាណ ៥០ម៉ែត្រ និងមានទីតាំងស្ថិតនៅក្នុងភូមិឯលិច ឃុំច្រណូក ស្រុកកំពង់លែង ខេត្តកំពង់ឆ្នាំង។ ប្រសិនយើងធ្វើដំណើរមកពីទីរួមខេត្តកំពង់ឆ្នាំង ដើម្បីមកដល់ប្រាសាទនេះបានយើងត្រូវប្រើមធ្យោបាយជិះទូកឬសាឡាងមកដល់ទីរួមស្រុកកំពង់លែង និងបន្តដំណើរតាមផ្លូវគោកមកកាន់ប្រាសាទនេះក្នុងរយៈចម្ងាយប្រមាណ ២៥គ.ម.។ មួយវិញទៀត ប្រសិនយើងធ្វើដំណើរពី    ទីរួមខេត្តកំពង់ធំ យើងអាចជិះតាមផ្លូវលេខ 50C ក្នុងចម្ងាយត្រឹមតែប្រមាណ ៤០គ.ម.។
## ទីតាំងភូមិសាស្រ្ត និងប្រវត្តិ 
thumb
នៅលើទឹកដី ភូមិច្រណូកលិច ឃុំច្រណូក ស្រុកកំពង់លែង ខេត្តកំពង់ឆ្នាំង ជាទឹកដីចំណាស់មួយសម្បូរប្រាសាទបុរាណជាច្រើន ដែលបុព្វបុរសខ្មែរបានបន្សល់ទុកឲ្យកូនចៅជំនាន់ក្រោយបានឃើញ បានស្គាល់ស្នាដៃរបស់ដូនតា និងជាមោទនភាពសម្រាប់អ្នកជំនាន់នេះទៀតផង។ ប្រាសាទពណ្ណរាយ ស្ថិតនៅក្នុងភូមិច្រណូកលិច ឃុំច្រណូក ស្រុកកំពង់លែង។ ប្រាសាទនេះជាប្រាសាទមួយក្នុងចំណោមប្រាសាទនានា ដែលមាននៅក្នុងទឹកដីស្រុកកំពង់លែង តួប្រាសាទទាំងមូលទ្រុឌទ្រោមណាស់ទៅហើយ ដុំថ្មជ្រុះរប៉ាត់រប៉ាយពេញទីធ្លាប្រាសាទ ដែលទាមទារឲ្យមានការយកចិត្តទុកដាក់អភិរក្ស និងថែទាំប្រាសាទចំណាស់មួយនេះជាបន្ទាន់។ នៅច្រកទ្វារចូលប្រាសាទ គ្មានសេសសល់ក្បាច់ចម្លាក់អ្វីឡើយ មានតែស្នាមប្រេះស្រាំ ឥដ្ឋធ្លាក់ចុះគួរឱ្យសង្វេគក្រៃលែង។ នៅជុំវិញប្រាសាទទាំង២នេះ នៅសេសសល់សសរពេជ្រ ផ្ដែរ និងបំណែកថ្មប្រាសាទជាច្រើន ត្រូវបានគេឃើញសេសសល់នៅខាងមុខប្រាសាទ។ តាមឯកសារដែលចងក្រងដោយមន្ទីរទេសចរណ៍ខេត្តកំពង់ឆ្នាំង បានបង្ហាញថា ប្រាសាទពណ្ណរាយសង់នៅលើកំពូលភ្នំធ្វើបុណ្យ មានផ្ទៃរាបស្មើប្រមាណជា៥០ម៉ែត្រ គុណ៣០ម៉ែត្រ។ ប្រាសាទនេះសង់ពីឥដ្ឋ និងថ្មភក់ មានទ្វារ២ បែរទៅទិសខាងលិច ដែលទ្វារនីមួយៗ មានរំលេចដោយផ្តែរមានក្បាច់រចនាយ៉ាងរស់រវើក។ ប្រាសាទនេះសាងសង់នៅសតវត្សរ៍ទី៧-៨ ដើម្បីឧទ្ទិសដល់លទ្ធិព្រហ្មញ្ញសាសនា។ នៅប្រាសាទពណ្ណរាយនេះ ភ្ញៀវទេសចរដែលបានទៅទស្សនានៅទីនោះ បើសម្លឹងទៅទិសខាងកើត ពួកគេនឹងបានឃើញទេសភាពដ៏ស្រស់ត្រកាលនៃ ភ្នំជ័យជាតិ ភ្នំជ័យទ័ត ភ្នំធ្លក និងមានវត្តអារាមមួយ ដែលជាទីរមណីយដ្ឋានដ៏ពេញនិយមនៅក្នុងស្រុកកំពង់លែងនេះតែម្តង។

## ឯកសារយោង 
ពណ្ណរាយ
រមណីយដ្ឋានដីដុះ

## ទីតាំងភូមិសាស្រ្ត 
thumb
នេះជាតំបន់«ដីរលុះ ឬដីច្រោះ»មួយកន្លែងផ្សេងទៀត ដែលមានភូមិសាស្ត្រនៅក្នុងភូមិបន្ទាយរកា ឃុំក្រាំងដីវ៉ាយ ស្រុកភ្នំស្រួច ខេត្តកំពង់ស្ពឺ។ កាលពីពេលថ្មីៗ ប្រជាពលរដ្ឋខេត្តកំពង់ស្ពឺ បានផ្សព្វផ្សាយតំបន់«ដីរលុះ» ដែលទឹកហូរច្រោះបញ្ចេញជាក្បាចក្បូរប្លែកៗ ខ្លះមានរាងស្រួច ខ្លះទាល ខ្លះទៀតមានរាងជាផ្ទាំងវែងអន្លាយ ក្បែរជើងភ្នំគួរឲ្យចាប់អារម្មណ៍បំផុត។ នៅទីនេះមានកូនឈើតូចធំជាច្រើនពណ៌ខៀវខ្ចី និងខ្យល់អាកាសបរិសុទ្ធល្អ ពិសេសនៅពេលល្ងាច គឺពិតជាប្លែកភ្នែក និងគួរជាទីមនោរម្យពន់ពេកខ្លាំងណាស់។បើលោកអ្នកចង់ទៅកម្សាន្ត ឬទៅថតរូបភាពអនុស្សាវរីយ៍នៅទីនេះ គឺពិតជាល្អស្អាតណាស់សម្រាប់លោកអ្នកទេសចរ ដែលចង់ដើរលេងតាមទីកន្លែងប្លែកៗនៅក្នុងស្រុក។ តំបន់«ដីរលុះ ឬដីច្រោះ»នេះ គឺងាយស្រួលក្នុងការធ្វើដំណើរ និងរកទីតាំងនេះណាស់។បើលោកអ្នកធ្វើដំណើរតាមផ្លូវជាតិលេខ៤ ហួសផ្សារត្រពាំងក្រឡឹងប្រមាណ២គីឡូម៉ែត្រ បត់ស្តាំតាមច្រកខ្លោងទ្វារវត្តព្រៃរមៀត តាមផ្លូវក្រាលកៅស៊ូ ដែលខូតខាតដោយអន្លើប្រមាណជាង២០គីឡូម៉ែត្រ គឺទៅដល់សាលាឃុំក្រាំងដីវ៉ាយ។ លោកអ្នកអាចដើរចូលទៅសាកសួរព័ត៌មានពីមន្ត្រីសាលាឃុំ ឬប្រជាជននៅទីនោះបន្ថែមទៀត ឬពឹងឲ្យពួកគាត់ជូនដំណើរលោកអ្នកទៅតំបន់នោះដោយងាយស្រួលតាមបណ្តោយផ្លូវលំក្រាលក្រួសក្រហមស្អាតភ្លឹង គឺទៅដល់ទីនោះជាក់ជាមិនខាន។បើលោកអ្នកចង់មកកម្សាន្តនៅទីនេះ គឺលោកអ្នកអាចហួសទៅលេងទឹក«អន្លង់រ័ត្ន» នៅជិតទីតាំង«ដីរលុះ ឬដីច្រោះ» និង«ទឹកធ្លាក់ចំបក់» ក៏បានដែរ។អ្វីដែលធ្វើឲ្យលោកអ្នកកាន់តែប្លែកភ្នែក ចម្លែកអារម្មណ៍បំផុត គឺពេលលោកអ្នកមកដល់ភូមិសាស្ត្រឃុំក្រាំងដីវ៉ាយនេះឯង ដែលយើងខ្ញុំនឹងរៀបរាប់ជាបន្តបន្ទាប់នៅពេលក្រោយទៀត។
## ឯកសារយោង
រមណីយដ្ឋានដីរលុះធំ

## ទីតាំងភូមិសាស្រ្ត 
thumb
រមណីយដ្ឋានទេសចរណ៍ធម្មជាតិដីរលុះធំ ដែលមានទីតាំងស្ថិតនៅក្បែរជើងភ្នំ គឺមានចម្ងាយ១៨គីឡូម៉ែត្រ ពីទីរួមខេត្តឧត្តរមានជ័យ ក្នុងភូមិសាស្ត្រ ជាប់ព្រំប្រទល់សង្កាត់កូនក្រៀល និងសង្កាត់បន្សាយរាក់ ក្រុងសំរោង ខេត្តឧត្តរមានជ័យ។ រមណីយដ្ឋាន ដីរលុះធំ កំពុងតែទាក់ទាញភ្ញៀវទេសចរជាតិ និងអន្តរជាតិទៅទស្សនាកម្សាន្ត ជាពិសេសគឺថ្ងៃឈប់សម្រាកចុងសប្តាហ៍ និងថ្ងៃបុណ្យធំៗ។ តំបន់រមណីយដ្ឋានទេសចរណ៍ប្រវត្តិសាស្ត្រធម្មជាតិដីរលុះធំ ឬហៅថា តំបន់ដីច្រោះ នៅជើងភ្នំនោះ មកដល់ពេលនេះគឺមានការទាក់ទាញមនុស្សទៅទស្សនាមានចំនួនកាន់តែច្រើនឡើងជាងពេលមុន។ អ្នកស្រី ធិន នីមន្នីរស្មី ប្រធានមន្ទីរទេសចរណ៍ ខេត្តឧត្តរមានជ័យ បាននិយាយថា រមណីយដ្ឋានដីរលុះធំនេះ មន្ទីរទេសចរណ៍ បានសហការជាមួយអាជ្ញាធរក្រុងសំរោង បានកែច្នៃតំបន់នេះ ដូចជារៀបចំស្លាកសញ្ញាបង្ហាញប្រាប់ទីតាំង និងតំបន់ផ្សេងៗបន្ថែមទៀតនៅក្បែរៗនោះ ដើម្បីងាយស្រួលដល់ភ្ញៀវទេសចរ។ ជាមួយនោះ ដំបូងបង្អស់ គឺមន្ទីរបានរៀបចំឲ្យមានកន្លែងលក់ដូរចំណីអាហារ មានតម្លៃសមរម្យ និងរៀបចំឲ្យមានអនាម័យ បរិស្ថានល្អ មានបន្ទប់ទឹកត្រឹមត្រូវ។ អ្នកស្រីប្រធានមន្ទីរ បានឲ្យដឹងដែរថា រមណីយដ្ឋានដីរលុះធំនេះ មានសណ្ឋានដី ហាក់ដូចជាផុសចេញជាដំបូកតូចធំ ព្រោងព្រាត មានស្នាមទឹកហូរជាចង្អូរៗ និងមានជញ្ជាំងខ្ពស់ទាប ហើយមានពណ៌ប្រផេះ ដូចជាដីឥដ្ឋ ដែលដុតមិនទាន់ឆ្អិន។
## ឯកសារយោង
រមណីយដ្ឋានភ្នំព្រះ

## ព័ត៌មានទូទៅ 
thumb
រមណីយដ្ឋានភ្នំព្រះ ស្ថិតនៅក្នុងសហគមន៍ព្រៃឈើភ្នំព្រះ ក្នុងស្រុកថ្មពួក ខេត្តបន្ទាយមានជ័យ។ ព្រៃសហគមន៍ភ្នំព្រះ មានចម្ងាយជាង ១០គីឡូម៉ែត្រ ពីទីប្រជុំជនស្រុកថ្មពួក ឬជាង៥០ គីឡូម៉ែត្រ ខាងកើតឆៀងខាងជើងទីប្រជុំជន ខេត្តបន្ទាយមានជ័យ មានផ្ទៃដីទំហំ១.២៦២ ហិកតា ហើយត្រូវបង្កើតឡើង និងទទួលស្គាល់ដោយរដ្ឋបាលព្រៃឈើនៃក្រសួងកសិកម្ម រុក្ខាប្រមាញ់ និងនេសាទ នៅឆ្នាំ២០០៥។ សហគមន៍ព្រៃឈើភ្នំព្រះ មានកូនភ្នំមួយចំនួន ឬព័ទ្ធជុំវិញ ដូចជាក្នុងភូមិសាស្ត្រខេត្តបន្ទាយមានជ័យ មានភ្នំព្រះ ភ្នំចន្ទ ភ្នំវែង ភ្នំសំគម និងក្នុងភូមិសាស្ត្រខេត្តឧត្តរមានជ័យជាប់ព្រំប្រទល់ មានភ្នំចង្ក្រានយក្ស ភ្នំកូនសេក ភ្នំកំបោរ។ កន្លងមក រមណីយដ្ឋានសហគមន៍ព្រៃឈើភ្នំព្រះ ទទួលបានការកសាងខ្លោងទ្វារដ៏ធំ បញ្ជរព័ត៌មាន កសាងផ្លូវជាង៣គីឡូម៉ែត្រ។ ក្រៅពីនេះ រមណីយដ្ឋាននេះ បានអភិសេក ព្រះពុទ្ធរូប និងកសាងសមិទ្ធផលនានារួចហើយដូចជា សាលាសំណាក់ បង្គន់ អណ្តូងទឹក ជណ្ដើរ បង្កាន់ដៃ ដងទង់ ស្លាកសញ្ញា ប្រព័ន្ធភ្លើងប្រើពន្លឺព្រះអាទិត្យ ប្រព័ន្ធការពាររន្ទះ។ល។ រមណីយដ្ឋានសហគមន៍ព្រៃឈើភ្នំព្រះ មានសត្វព្រៃដូចជា ឈ្លូស ជ្រូកព្រៃ ចចក សំពោច កាំប្រមា អន្សង ត្រកួត ចៀស មាន់ព្រៃ ក្រួច ពស់ ក្ងោក ទន្សាយ កេងកង តាវ៉ៅ សេក ប្រវឹក ជាដើម ពោលគឺមានក្រុមជីវចម្រុះជាច្រើនទៀត។ ក្នុងព្រៃនេះ មាន ឈើទាល ធ្នង់ បេង សុក្រំ ផ្ចឹក រាំង កកោះ អង្កាញ់ អង្កោល កណ្តាល ដកពាយ ដកព័រ ពង្រ ព្រីង ព្រិច...មានប្រភេទឈើផ្កា ដូចជា កញ្ជ្រាច ប្រាំដំឡឹង ត្របែកព្រៃ បុស្ប កំភ្លឹង...មានផ្សិតព្រៃ និងអនុផលព្រៃឈើច្រើនប្រភេទ។ គោលដៅនៃការបង្កើត អភិរក្ស និងអភិវឌ្ឍន៍រមណីយដ្ឋានធម្មជាតិ និងប្រវត្តិសាស្រ្តភ្នំព្រះនេះ គឺដើម្បីការគោរពសក្ការៈ ទាក់ទាញភ្ញៀវទេសចរទៅកម្សាន្ត។
## ឯកសារយោង
ប្រាសាទព្រះខ័ន (កំពង់ស្វាយ)

## ទីតាំងភូមិសាស្រ្ត 
ប្រាសាទព្រះខ័នកំពង់ស្វាយ (អ្នកស្រុកហៅ ប្រាសាទបាកាន) មានចំងាយប្រមាណ ២៩០គីឡូម៉ែត្រពីរាជធានីភ្នំពេញ និងមានចម្ងាយប្រហែល ១៧០គីឡូម៉ែត្រពីទីរួមខេត្តសៀមរាប។ ប្រាសាទបាកាន(ឬ ប្រាសាទព្រះខ័ន កំពង់ស្វាយ) មានទីតាំងស្ថិតនៅភូមិបាកាន ឃុំរណសិរ្ស ស្រុកសង្គមថ្មី ខេត្តព្រះវិហារ និងមានចម្ងាយ១០៥គីឡូម៉ែត្រ ពីក្រុងអង្គរ។ប្រាសាទស្ថិតនៅប៉ែកខាងត្បូងឆៀងខាងលិចស្រុកសង្គមថ្មី និងមានព្រំប្រទល់ខាងជើងជាប់ឃុំស្តៅ ខាងត្បូងជាប់នឹងឃុំសាគ្រាម ស្រុកប្រាសាទបល្ល័ង្ហ ខេត្តកំពង់ធំ រីឯខាងលិចជាប់នឹងឃុំខ្វាវ ស្រុកជីក្រែង ខេត្តសៀមរាប និងខាងកើតជាប់នឹងឃុំរមទម្យ ស្រុករវៀង ខេត្តព្រះវិហារ។ ប្រាសាទនេះមានទីតាំងស្ថិតនៅលើដីទំហំ ២៥គីឡូម៉ែត្របួនជ្រុង។ 
## ប្រវត្តិប្រាសាទ 
រូបភាពតូច
ប្រាសាទបាកាន ឬ ប្រាសាទព្រះខ័នកំពង់ស្វាយ កសាងឡើងនៅក្នុងសម័យអង្គរ ស្ថិតនៅរវាងពាក់កណ្តាលសតវត្សរ៍ទី១១ និងដើមសតវត្សរ៍ទី១២ ដែលស្ថិតក្នុងរចនាបថអង្គរវត្ត។ ចំណែកប្រាសាទរណបជុំវិញ កសាងឡើងនៅចុងសតវត្សរ៍ទី១២ និងដើមសតវត្សរ៍ទី១៣ ស្ថិតក្នុងរចនាបថបាយ័ន និងមានប្រាសាទមួយទៀតកសាងឡើងនៅក្នុងសតវត្សរ៍ទី១១ សម្រាប់ឧទ្ទិសទៅព្រហ្មញ្ញសាសនា តែសាងសង់មិនទាន់រួចនៅឡើយទេ។ ក្រុមប្រាសាទបាកាន ភាគច្រើនកសាងឡើងសម្រាប់ឧទ្ទិសដល់ព្រះពុទ្ធសាសនា។ ព្រះបាទជ័យវរ្ម័នទី៧ បានសាងសង់ប្រាសាទព្រះខ័នកំពង់ស្វាយនេះឡើង ក្នុងគោលបំណងរម្លឹកជ័យជម្នះលើទ័ពចម្ប៉ា ឈ្លានពានអាណាចក្រអង្គរ។ តំបន់ប្រាសាទព្រះខ័ន កំពង់ស្វាយនេះ មានលក្ខណៈ ពិសេសខាងយុទ្ធសាស្ត្រទ័ព កាលពីសម័យព្រះបាទជ័យវរ្ម័ន ទី៧ ព្រោះ ពីមុន តំបន់នេះ មានព្រៃជ្រៅ ហ៊ុមព័ទ្ធដោយបារាយណ៍ ស្ទឹង និងអូរទឹក ប្រភពទឹកធ្លាក់ចុះពីភ្នំដងរែក។ ជាងនេះទៀត ប្រាសាទនេះ ស្ថិតនៅជាប់តំបន់រ៉ែដែកដែលអាចស្លធ្វើជាឧបករណ៍សឹក សម្រាប់កងទ័ព កាលសម័យអតីតកាល។ ព្រះបាទជ័យវរ្ម័នទី៧ បានជ្រើសយកភូមិសាស្ត្រ តំបន់ប្រាសាទ ព្រះខ័នកំពង់ស្វាយនេះ ធ្វើជាកន្លែងហ្វឹកហាត់កងទ័ពអស់រយៈពេលជាង ៤ឆ្នាំ គឺចាប់ពីឆ្នាំ ១១៧៧ ដល់ឆ្នាំ១១៨១ មុនពេលព្រះអង្គចេញទ័ពច្បាំងដេញទ័ពចម្ប៉ាចូល ឈ្លានពានទីក្រុងអង្គរ ដោយជ័យជម្នះ។ ក្រោយពីព្រះអង្គទទួលជ័យជំនះ ព្រះបាទជ័យវរ្ម័នទី៧ បានរៀបចំកសាងប្រាសាទជាច្រើនពាសពេញប្រទេស នាំឲ្យនគរកម្ពុជាខ្លាំងក្លា កាលពីសម័យបុរាណ។ ព្រះអង្គក៏បានសង់ប្រាសាទ និងស្ពានបុរាណ នៅតំបន់ព្រះខ័នកំពង់ស្វាយ ដើម្បីរម្លឹកដល់ជ័យជំនះរបស់ព្រះអង្គ កាលសម័យនោះ តែម្តង។ 

ប្រាសាទព្រះខ័ន​កំពង់ស្វាយ (​អ្នកស្រុក​ហៅ ប្រាសាទ​បាកាន​) មាន​ចំងាយ​ប្រមាណ ២៩០​​​​គីឡូម៉ែត្រ​​​​​​​​​​ពី​រាជធានី​ភ្នំពេញ និងមាន​ចំងាយងាយប្រមាណជា ៨៥គីឡូម៉ែត្រ ពីទីរួមខេត្តព្រះវិហារ ។  ប្រធាន​មូលនិធិ​កេរដំណែល​ខ្មែរ និយាយតាមប្រវត្តិសាស្រ្តថា ព្រះបាទ​ជ័យវរ្ម័ន​ទី​៧ បានសាងសង់​ប្រាសាទ​ព្រះខ័ន​កំពង់ស្វាយនេះឡើង ក្នុងគោលបំណង​រម្លឹក​ជ័យជម្នះ​លើ​ទ័ព​ចម្ប៉ា ​ឈ្លានពាន​អាណាចក្រ​អង្គរ​។ បច្ចុប្បន្ន ប្រាសាទនេះ ស្ថិតក្នុង​ឃុំ​រណសិរ្ស ស្រុក​សង្គម​ថ្មី ខេត្តព្រះវិហារ​ ស្ថិតនៅជិតតំបន់ត្រីកោណព្រំប្រទល់ខេត្តបីគឺ ខេត្តព្រះវិហារ ខេត្តកំពង់ធំ និងខេត្តសៀមរាប ដែលប្រាសាទ​នេះ ស្ថិត​នៅ​ខាង​កើត​តំបន់​អង្គរ​ចម្ងាយប្រមាណ ១០០ គីឡូម៉ែត្រ។

## ឯកសារយោង 
ព្រះខ័ន កំពង់ស្វាយ
រមណីយដ្ឋានទេទឹកពុះ

## ព័ត៌មានទូទៅ 
thumb
ទឹកពុះ នៅមណ្ឌលកម្សាន្ត "ទេទឹកពុះ" ដែលមានទីតាំងស្ថិតនៅក្នុងភូមិតាសាល ឃុំតាសាល ស្រុកឱរ៉ាល់ ខេត្តកំពង់ស្ពឺ កំពុងតែល្បីល្បាញថា អាចព្យាបាលជំងឺសន្លាក់ឲ្យជាសះស្បើយបាន ប៉ុន្តែគ្មានការបញ្ជាក់ពីអ្នកជំនាញសុខាភិបាលនៅឡើយទេ។ ដើម្បីទៅដល់មណ្ឌលកម្សាន្តនេះ គេត្រូវធ្វើដំណើរចេញពីរាជធានីភ្នំពេញតាមបណ្តោយផ្លូវជាតិលេខ៤ រហូតដល់ទីរួមខេត្តកំពង់ស្ពឺ ត្រង់ចំណុចផ្លូវបំបែកក្រុងច្បារមន ចន្លោះគីឡូម៉ែត្រលេខ៤៧ និង៤៨ ហើយបត់ស្តាំរួចបន្តដំណើរតាមផ្លូវជាតិលេខ៤៤។ គេអាចធ្វើដំណើរចេញពីទីរួមខេត្តកំពង់ស្ពឺ ទៅកាន់ស្រុកឱរ៉ាល់ ដែលមានចម្ងាយ៥០គីឡូម៉ែត្រ និងទៅដល់រង្វង់មូលផ្សារកន្ទួត ហើយបន្តដំណើរទៅខាងលិចរង្វង់មូលផ្សារកន្ទួតតាមផ្លូវលំចម្ងាយ២២គីឡូម៉ែត្រទៀត ដល់ភូមិតាសាល ឃុំតាសាល ស្រុកឱរ៉ាល់នឹងបានឃើញមណ្ឌលកម្សាន្ត"ទេទឹកពុះ" ដែលនៅខាងឆ្វេងដៃ ដែលគេដាក់រូបសំណាកយាយ"ទេ" ផងដែរ។ មណ្ឌលកម្សាន្ត"ទេទឹកពុះ" មិនត្រឹមតែជាកន្លែងលំហែកាយនោះទេ ទីនេះត្រូវគេល្បីល្បាញថា ជាកន្លែងអាចព្យាបាលជំងឺសន្លាក់ឲ្យជាសះស្បើយផងដែរ ដោយជារៀងរាល់ថ្ងៃគេសង្កេតឃើញបងប្អូនពលរដ្ឋ ដែលមកកម្សាន្តនៅតំបន់ទេទឹកពុះ នាំគ្នាចុះត្រាំជើងក្នុងប្រឡាយ ដែលធ្វើអំពីរនាបឫស្សីនៅខាងកើតទឹកពុះបង្ហូរចូលសម្រាប់ឲ្យចូលត្រាំជើង ដើម្បីព្យាបាលជំងឺសន្លាក់។ 
លោក សៅ សារ៉ន ប្រធានមន្ទីរទេសចរណ៍ខេត្តកំពង់ស្ពឺ បានប្រាប់ថា តំបន់ទេសចរណ៍ទេទឹកពុះ ជាតំបន់ទេសចរណ៍បុរាណវិទ្យា។ តំបន់នេះភាគច្រើនមានជនជាតិដើមភាគតិចរស់នៅច្រើនជាងគេក្នុងខេត្តកំពង់ស្ពឺ សំខាន់កន្លែងនេះជាទីសក្ការៈបូជារបស់ជនជាតិខ្មែរសួយ ដែលមានរូបសំណាកលោកយាយទេទៀតផង។ តំបន់ទេសចរណ៍ក្នុងខេត្តកំពង់ស្ពឺទាំងអស់មានប្រាំបួនកន្លែង ហើយសព្វថ្ងៃនេះតំបន់ទេទឹកពុះ កំពុងទាក់ទាញភ្ញៀវទេសចរជាតិ និងអន្តរជាតិមកកម្សាន្តមិនចាញ់តំបន់ទឹកធ្លាក់ជ្រាវប៉ុន្មានទេក្នុងមួយសប្តាហ៍ៗ។
## ឯកសារយោង
រមណីយដ្ឋានទឹកជ្រោះអូរជាំ

## ព័ត៌មានទូទៅ 
thumb
ទឹកធ្លាក់អូរជាំ ឬទឹកជ្រោះអូរជាំ មានទីតាំងក្បែរជើងភ្នំ ក្នុងទឹកដីភូមិអូរជាំលើ ឃុំកំពង់ល្ពៅ ស្រុកសំឡូត ខេត្តបាត់ដំបង។ អ្នកទេសចរអាចធ្វើដំណើរពីភ្នំពេញតាមផ្លូវជាតិលេខ៥ ដល់ទីប្រជុំជនស្រុកមោងឫស្សី បត់ទៅឆ្វេង តាមផ្លូវក្រាលក្រួសក្រហមឆ្ពោះទៅស្រុកគាស់ក្រឡ ដល់ចំណុចផ្លូវមានរាងជាអក្សរT ក៏បង្អួសទៅលិចដល់វត្តអូរជាំ ក៏ឃើញសញ្ញាដាក់ថា" រមណីយដ្ឋានទឹកជ្រោះអូរជាំ" រួចចេញពីស្លាកនេះទៅឆ្វេងចម្ងាយ១៧០០ម៉ែត្រ នឹងទៅដល់កន្លែងកម្សាន្តនោះហើយ។ អ្នកទេសចរ ក៏អាចធ្វើដំណើរចេញពីខេត្តបាត់ដំបង កាត់ស្រុកសំឡូត ឆ្ពោះទៅចំណុចអក្សរT នេះបានដូចគ្នាដែលផ្លូវនេះមានផ្ទះសម្បែងប្រជាពលរដ្ឋសង់ជាប់ៗគ្នា មានស្រែចម្ការ ច្បារដំណាំគ្រប់ប្រភេទផ្តល់ទិដ្ឋភាពត្រជាក់ភ្នែកណាស់។ លោកគឹម សុង អាយុ៥៨ឆ្នាំ អតីតកងទ័ពខ្មែរក្រហម បច្ចុប្បន្នជាប្រធានសហគមន៍តំបន់ការពារធម្មជាតិអូរជាំ បានឲ្យដឹងថា ពីដើម ទីនេះជាព្រៃស្រោងមានខ្លា ដំរី ម្រឹគីម្រឹគាគ្រប់ប្រភេទរស់នៅ។ ចាស់ៗ ហៅកន្លែងនេះថា "អូរស្រែជាំ" ប៉ុន្តែសព្វថ្ងៃហៅកាត់ថា"អូរជាំ" ដែលពីបុរាណមានតែជនជាតិកូឡា រស់នៅប្រកបរបររែងត្បូងតាមបណ្តោយមាត់អូរចិញ្ចឹមជីវិត។ លោកប្រធានសហគមន៍បន្តទៀតថា ទឹកធ្លាក់អូរជាំនេះ គឺធ្លាក់ពីកំពូលភ្នំ មានកម្ពស់ជាង៤០ម៉ែត្រឯណោះ។ សហគមន៍បានបង្កើតជាតូបជួលលក់ចំណីអាហារ វត្ថុអនុស្សាវរីយ៍ កន្លែងផ្ញើកង់ ម៉ូតូ រថយន្ត មិនឲ្យទេសចរឃ្នើសចិត្តឡើយ។ ចំណែកការមកលេងកម្សាន្តក៏មានសុវត្ថិភាពដែរ ពិសេសទិដ្ឋភាពខៀវស្រងាត់ សត្វរៃយំរ៉ែៗ គួបផ្សំស្នូរទឹកហូរវូៗ ពីលើភ្នំផងនោះ បានផ្តិតជាកម្រងអនុស្សាវរីយ៍ ដែលមិនអាចបំភ្លេចបានឡើយ។ 
## ឯកសារយោង
ប្រាសាទចតុមុខ

## ព័ត៌មានទូទៅ 
thumb
ប្រាសាទចតុមុខ ជាប្រាសាទមួយស្ថិតនៅក្រុមប្រាសាទបាកាន(ព្រះខ័នកំពង់ស្វាយ) ក្នុងភូមិតាសែង ឃុំរណសិរ្ស ស្រុកសង្គមថ្មី ខេត្តព្រះវិហារ។ ប្រាសាទនេះមានរូបព្រះពុទ្ធទ្រង់ឈរបែរទល់ខ្នងគ្នាចំនួន៤ទិស និងកម្រឃើញមានប្រាសាទនៅតំបន់ផ្សេងក្នុងប្រទេសកម្ពុជា មានទម្រង់ដូចប្រាសាទនេះ។ ប្រាសាទនេះបានដួលរលំអស់ពាក់កណ្តាលតាំងពីយូរណាស់មកហើយ នៅសល់តែត្រឹមចង្កេះចុះមកក្រោមតែប៉ុណ្ណោះ ហើយនៅតាមជញ្ជាំង និងផ្នែកខាងក្នុងមានដើមឈើ និងឫសឈើដុះញែកជញ្ជាំងកាន់តែខ្លាំង ដែលកត្តា នេះនាំឱ្យប្រាសាទប្រឈមនឹងការដួលរលំទាំងស្រុង។ ចំណែកព្រះកេសព្រះពុទ្ធបានធ្លាក់នៅរាយប៉ាយនៅផ្នែកខាងមុខផ្លូវចូល និងជ្រុងទាំងបី ហើយភ្ញៀវដែលមកទស្សនានៅទីនេះបានដើរជាន់ពីលើ។ ដោយមានការយកចិត្តទុកដាក់ និងគាំទ្រពីរាជរដ្ឋាភិបាលកម្ពុជាដោយសម្តេចអគ្គមហាសេនាបតីតេជោ ហ៊ុនសែន នាយករដ្ឋមន្ត្រីបានអនុញ្ញាតជូន លោកជំទាវម៉ែន សំអន ឧបនាយករដ្ឋមន្ត្រី និងជារដ្ឋមន្ត្រីក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច ផ្តល់នូវថវិកា ដែលបានមកពីសម្តេចនាយករដ្ឋមន្ត្រី និងលោកជំទាវឧបនាយករដ្ឋមន្ត្រី ព្រមទាំងសប្បុរសជននានា សម្រាប់ជួសជុលប្រាសាទនេះ ដើម្បីលើកស្ទួយវិស័យពុទ្ធសាសនា ដែលជាសាសនារបស់រដ្ឋ និងលើកតម្លៃផ្នែកវប្បធម៌ ឲ្យកាន់តែទូលំទូលាយ។ ការងារអភិរក្ស និងជួសជុលត្រូវបានអនុវត្តឡើងដោយនាយកដ្ឋានគាំពារ និងអភិរក្សសំណង់បុរាណ នៃអគ្គនាយកដ្ឋានបេតិកភណ្ឌនៃក្រសួងវប្បធម៌ និងវិចិត្រសិល្បៈ។ ព្រះពុទ្ធរូបមួយអង្គនៃប្រាសាទចតុមុខនេះ ត្រូវបានជួសជុលដោយក្រុមអ្នកអភិរក្សរបស់នាយកដ្ឋានគាំពារ និងអភិរក្សសំណង់បុរាណនៃក្រសួងវប្បធម៌ និងវិចិត្រសិ​ល្បៈ ដែលមានគ្នា ៤៤នាក់។ គម្រោងការជួសជុលប្រាសាទចតុមុខនៃក្រុមប្រាសាទបាកាណនេះ បានបើកការដ្ឋានកាលពីថ្ងៃទី ១៩ ខែមីនា ឆ្នាំ ២០១៨ ដោយអ្នកជំនាញបានកាយចេញនូវប្រអប់ព្រះបាតព្រះពុទ្ធរូបមួយអង្គដែលបានបាក់បែកកប់ក្នុងដី និងប្រមូលផ្គុំរូបបដិមា ដើម្បីរៀបចំដំណើរការជួសជុលឡើងវិញ។ ពិធីក្រុងពាលីតភ្ជាប់ព្រះកេស រូបបដិមាចតុមុខ បានប្រារព្ធឡើងចំនួនលើកទី២ រួចហើយ គឺលើកទី១នៅថ្ងៃទី១៩ ខែមិនា ឆ្នាំ២០១៨ និងលើកទី២ នៅថ្ងៃទី៤ ខែកក្កដា ឆ្នាំ២០១៨ ថ្មីៗនេះ ក្រោមអធិបតីភាពរបស់លោកជំទាវកិត្តិសង្គហបណ្ឌិត ម៉ែន សំអន។

ដំណើរទៅកាន់ប្រាសាទចតុមុខ អាចធ្វើឡើងលើកំណាត់ផ្លូវលេខ៦២ ចម្ងាយ២៦៦គីឡូម៉ែត្រ រួចបត់ឆ្វេងតាមផ្លូវលេខ២៦២៣អា ទៅកាន់ស្រុកសង្គមថ្មី ចម្ងាយប្រមាណ៤៥គីឡូម៉ែត្រ ឆ្ពោះទៅកាន់ប្រាសាទបាកាន (ព្រះខ័នកំពង់ស្វាយ) ឬជាង៨០គីឡូម៉ែត្រពីក្រុងព្រះវិហារ ។ប្រាសាទចតុមុខ ស្ថិតនៅភាគខាងកើត នៃក្រុមប្រាសាទបាកាន ចម្ងាយប្រមាណ១០៥គីឡូម៉ែត្រ ពីប្រាសាទអង្គរវត្ដ ក្នុងភូមិតាសែង ឃុំរណសិរ្ស ស្រុកសង្គមថ្មី ខេត្តព្រះវិហារ ៕

## រូបភាព 

ឯកសា

## ឯកសារយោង 
ចតុមុខ
រមណីយដ្ឋានទឹកជ្រោះ៩ជាន់

## ព័ត៌មានទូទៅ 
thumb
រមណីយដ្ឋានទេសចរណ៍ធម្មជាតិទឹកជ្រោះ៩ជាន់ ឬទឹកធ្លាក់៩ជាន់ ស្ថិតក្នុងភូមិអន្លង់ក្មេងលេង ឃុំតេជោអភិវឌ្ឍ ស្រុកឈូក ខេត្តកំពត ជាប់ព្រំប្រទល់ជាប់ ស្រុកភ្នំស្រួច ខេត្តកំពង់ស្ពឺ។
ភ្ញៀវទេសចរអាចធ្វើដំណើរទៅកាន់រមណីយដ្ឋាននេះបាន តាមបណ្តោយផ្លូវជាតិលេខ៤ លុះដល់ចំណុចគីឡូម៉ែត្រលេខ៩៩ និង១០០ ត្រូវបត់ឆ្វេងតាមខ្លោងទ្វារចូលតំបន់តេជោអភិវឌ្ឍ ឬតំបន់យោធិនទឹកដីតាកែនកោះស្លា។ រមណីយដ្ឋានទឹកជ្រោះ៩ជាន់ មានបរិយាកាសសែនមនោរម្យ ដែលប្រមូលផ្តុំដោយធម្មជាតិស្រស់បំព្រង ខ្យល់អាកាសបរិសុទ្ធ ជ្រលងភ្នំខ្ពស់ទាប មានព្រៃព្រឹក្សា វល្លិឈើព្រៃធ្លាក់ និងទោរទន់ មានទឹកធ្លាក់តាមបណ្តោយកម្រាលថ្មដាថ្លាដូចកញ្ចក់។ លោកសយ ស៊ីណុល ប្រធានមន្ទីរទេសចរណ៍ខេត្តកំពត បានឱ្យដឹងថា បន្ទាប់ពីលោកអ្នកបានងូតទឹកសប្បាយនឹងធម្មជាតិ ដែលមាននៅរមណីយដ្ឋានទឹកធ្លាក់៩ជាន់ហើយនោះ មុនពេលត្រលប់មកគេហដ្ឋានវិញ លោកអ្នកអាចបន្តដំណើរទៅកម្សាន្តនៅតំបន់ភូមិតេជោអភិវឌ្ឍតាកែនកោះស្លាបាន ដោយភាពជក់ចិត្តដិតអារម្មណ៍ផងដែរ។

## ឯកសារយោង
ព្រលានយន្តហោះខ្មែរក្រហម

## ព័ត៌មានទូទៅ 
thumb
នៅដើមឆ្នាំ១៩៧៧ ខ្មែរក្រហមបានចាប់ផ្តើមអនុវត្តគម្រោងកសាងព្រលានយន្តហោះយោធាដ៏ធំមួយ នៅក្នុងខេត្តកំពង់ឆ្នាំង ដោយមានជំនួយផ្នែកបច្ចេកទេសពីប្រទេសចិន។ កងទ័ព កម្មាភិបាលខ្មែរក្រហម និងប្រជាពលរដ្ឋជាច្រើនសិបនាក់ ត្រូវបញ្ជូនមកធ្វើការនៅក្នុងការដ្ឋានព្រលានយន្តហោះមួយនេះ។ការដ្ឋានព្រលានយន្តហោះ ខេត្តកំពង់ឆ្នាំង បានសម្លាប់មនុស្សរាប់ពាន់ម៉ឺននាក់ដោយសារការងារបាក់កម្លាំង ឆក់ខ្សែភ្លើង និងសម្លាប់ចោល។ មានសាក្សីជាច្រើន ដែលបានចូលខ្លួនមកបំភ្លឺជុំវិញការធ្វើទារុណកម្មនៅក្នុងការដ្ឋានព្រលានយន្តហោះ ខេត្តកំពង់ឆ្នាំងក្នុងសាលាក្តីខ្មែរក្រហមទៀតផង។
អ្នកកំពង់ឆ្នាំងក្នុងវ័យចំណាស់ ដែលបានឆ្លងកាត់សម័យប៉ុលពត បានរៀបរាប់អំពីការងារលំបាកលំបិនបំផុតក្នុងការដ្ឋានព្រលានយន្តហោះ ខេត្តកំពង់ឆ្នាំងថា៖ ...ពួកខ្មែរក្រហមបានបង្ខំឱ្យប្រជាជនកាប់គាស់កាយរំលំដើមត្នោតរាប់សិបម៉ឺនដើម លើផ្ទៃដីជាច្រើនហិកតាទាំងយប់ ទាំងថ្ងៃ គ្មានបានហូបចុក និងសម្រាកគ្រប់គ្រាន់ឡើយ...។ 
ដើម្បីកសាងព្រលានយន្តហោះនេះ គេបានយកថ្មនៅការដ្ឋានថ្មភ្នំតាបាំងដែលនៅក្បែរនោះ ដោយសារមានគុណភាពល្អ។ ការងារនេះត្រូវធ្វើឡើងទាំងយប់ទាំងថ្ងៃ ពេលខ្លះកងទ័ព និងកម្មាភិបាលមួយចំនួន ក៏ត្រូវអង្គការយកទៅកំទេច(សម្លាប់) ដោយសារការធ្វេសប្រហែសចំពោះការងាររបស់ខ្លួន។ ផ្លូវបេតុងយ៉ាងក្រាស់ត្រូវបានគេចាក់ព័ទ្ធជុំវិញព្រលាន តភ្ជាប់មកដល់ទំនប់ក្រាំងលាវ។ ចំណែកការដ្ឋានថ្មនៅភ្នំតាបាំង គឺមានភ្លើងអគ្គិសនីបំភ្លឺទាំងយប់ទាំងថ្ងៃ។ កម្មាភិបាល និងជំនាញការចិន ត្រូវបានស្នាក់នៅក្នុងកន្លែងរូងភ្នំមួយនៅក្នុងភ្នំតារូង និងតារាជ ដោយគេបានចោះភ្នំទំលុះពីម្ខាងទៅម្ខាងទៀត ដើម្បីផ្ទុកគ្រឿងសព្វាវុធ និងគ្រាប់រំសេវផ្ទុះ។ បច្ចុប្បន្ន រូងភ្នំតារូង និងតារាជ ត្រូវបានព្រៃដុះជិត និងថ្មធ្លាក់បិទរូងជិតអស់ហើយ។
នៅក្នុងសម័យអ៊ុនតាក់ គេបានប្រើប្រាស់ព្រលានយន្តហោះនេះដើម្បីដឹកជំនួយ និងរថយន្តរបស់កងទ័ព។ បច្ចុប្បន្ន ព្រលានយន្តហោះនេះមិនសូវមានដំណើរការដូចមុនឡើយ។ ប៉ុន្តែ បើតាមប្រសាសន៍របស់ប្រមុខរាជរដ្ឋាភិបាល គេនឹងមានគម្រោងសាងសង់ និងពង្រីកព្រលានយន្តហោះនេះ វិវឌ្ឍន៍ឱ្យក្លាយទៅជាអាកាសយានដ្ឋានអន្តរជាតិរបស់ព្រះរាជាណាចក្រកម្ពុជានៅក្នុងឆ្នាំ២០២០។
## ឯកសារយោង
ឃុំផ្លូវទូក

'''** ()** ជាដែនរដ្ឋបាលស្ថិតនៅក្នុង ស្រុកកំពង់លែង ខេត្តកំពង់ឆ្នាំង មាន ** ភូមិ**៖

1	04040401	ថ្នល់ឈើទាល	Thnal Chheu Teal	ប្រកាសលេខ៤៩៣ ប្រ.ក	
2	04040402	ពាមខ្នង	Peam Khnang	ប្រកាសលេខ៤៩៣ ប្រ.ក	
3	04040403	ស្លត	Slat

**ព្រំប្រទល់នៃ**

Boundary
  East	ឃុំច្រណូក
  West	ឃុំកំពង់ស្វាយ
  South	ឃុំប្រឡាយមាស
  North	ស្រុកកំពង់ស្វាយ ​ខេត្តកំពង់ធំ

ឃុំផ្លូវទូក មាន៣ភូមិ គឺ
* ភូមិពាមខ្នង 
* ភូមិថ្នល់ឈើទាល 
* ភូមិស្លត

=ប្រវត្តិ=
thumb
ឃុំផ្លូវទូក ជាតំបន់ដាច់ស្រយាលមួយតាមដងទន្លេសាប ដែលមានចម្ងាយ៣៥គីឡូម៉ែត្រ ពីទីរួមខេត្តកំពង់ឆ្នាំង និងមានប្រជាជនរស់នៅប្រមាណ៩០០គ្រួសារ។ ស្ថិតនៅកណ្តាលផ្ទៃទឹក និងជាតំបន់ខ្សត់ខ្សោយនូវហេដ្ឋារចនាសម្ព័ន្ធនានាជាច្រើន ដូចជាផ្លូវថ្នល់ សាលារៀន មណ្ឌលសុខភាព និងបណ្ដាញទូរស័ព្ទចល័តជាដើម។ ទើបតែថ្មីៗនេះ ក្រុមហ៊ុនទូរស័ព្ទ Metfone សហការជាមួយក្រសួងប្រៃសណីយ៍ និងទូរគមនាគមន៍ បានតម្លើងអង់តែនទូរស័ព្ទ ដើម្បីបង្កលក្ខណៈងាយស្រួលក្នុងការទាក់ទងគ្នាទៅវិញទៅមក បន្ទាប់ពីតំបន់ឃុំផ្លូវទូកនេះ គ្មានសេវាទូរស័ព្ទទាក់ទងឲ្យបានទូលំទូលាយជាង៣០ប្លាយឆ្នាំ គឺតាំងពីអំឡុងទសវត្សរ៍ឆ្នាំ៧៩ មកម្ល៉េះ។
គួរបញ្ជាក់ថា ឃុំផ្លូវទូក ជាឃុំក្រីក្រកម្សត់កម្រមួយ ក្នុងចំណោមឃុំទាំង៩ របស់ស្រុកកំពង់លែង ខេត្តកំពង់ឆ្នាំង។

## មើលផងដែរ
{{Navbox
|name = ខេត្ត-រាជធានីកម្ពុជា
|title = ខេត្ត-រាជធានីនៃព្រះរាជាណាចក្រកម្ពុជា
|state = {}
|liststyle = text-align:left;
|image = 
|group1 = **រាជធានី**
|list1 = ភ្នំពេញ 
|group2 = **ខេត្ត**
|list2 = កណ្ដាល កែប កោះកុង កំពង់ចាម កំពង់ឆ្នាំង កំពង់ធំ កំពង់ស្ពឺ កំពត ក្រចេះ តាកែវ ត្បូងឃ្មុំបន្ទាយមានជ័យ បាត់ដំបង ប៉ៃលិន ពោធិ៍សាត់ ព្រៃវែង ព្រះវិហារ ព្រះសីហនុ មណ្ឌលគិរី រតនគិរី សៀមរាប ស្ទឹងត្រែង ស្វាយរៀង ឧត្ដរមានជ័យ 
|belowstyle= background: #7BBA43; color: #000080;
|below=ព្រះរាជាណាចក្រកម្ពុជា​មាន ​រាជធានីចំនួន១​ ខេត្ត​ចំនួន​២៤

}}
ភូមិបង្គង(ឃុំអំពិល)

ភូមិបង្គង ជាភូមិស្ថិតនៅ ឃុំអំពិល(ស្រុកប្រាសាទបាគង) ស្រុកប្រាសាទបាគង ខេត្តសៀមរាប

=វត្ត=
*វត្តបន្ទាយក្បាលចិនមានប្រាសាទបុរាណ១ប៉ុន្តែនាពេលនេះបានបាក់បែកអស់ទៅហើយ នៅសល់តែកំផែងនិងថ្មសំណល់ប្រាសាទមានដូចជា: សរសពេជ្រ ខៀនប្រាសាទ ផ្ទាំងថ្មដែលគេក្រលឹងរាងជារង្វង់សម្រាប់ដាក់ឈើក្រអូប មិនដឹងស្ដេចអង្គណាជាអ្នកកសាង មិនដឹងឆ្នាំកសាង
វត្តរកាកណ្តាល

**វត្តរកាកណ្តាល** គឺជាតំបន់ទេសចរណ៍វប្បធម៌មួយដែលភ្ញៀវទេសចរជាតិ និងអន្តរជាតិមិនអាចរំលងបានឡើយ បើនិយាយពីអាយុកាលរបស់វិហារឈើនេះវិញគឺមានវ័យចំណាស់ប្រមាណជាង២០០ឆ្នាំមកហើយ ដែលត្រូវបានគេកសាងឡើងតាំងពីអំឡុងដើមសតវត្សរ៍ទី១៨មកម្ល៉េះ។បន្ទាប់ពីលោកអ្នកបានមកដល់រមណីយដ្ឋានទេសចរណ៍វប្បធម៌វិហារឈើបុរាណរកាកណ្តាលដែលមានទីតាំងស្ថិតនៅភូមិរកាកណ្តាលទី១ សង្កាត់រកាកណ្តាល ក្រុងក្រចេះ តាមផ្លូវជាតិលេខ៧៦ ក្រចេះឆ្លូងមានចម្ងាយជាង២គីឡូម៉ែត្រពីទីរួមខេត្តហើយនោះ យើងសង្កេតឃើញនៅខាងលិចផ្លូវ ទល់មុខវត្តរកាកណ្តាលមានសំណង់ព្រះវិហារឈើបុរាណដ៏ចំណាស់មួយដែលមានរំលេចទៅដោយក្បាច់ក្បូរយ៉ាងវិចិត្រ និងគួរ ឲ្យស្ញប់ស្ញែងបំផុត ពីព្រោះវាមានលក្ខណៈខុសប្លែកពីព្រះវិហារដទៃព្រមទាំងនៅមានសំណង់បុរាណជាច្រើនទៀតនៅក្នុងបរិវេណបន្សល់ទៅដោយបេតិកភណ្ឌជាតិនេះសម្រាប់អ្នកទេសចរ ជាពិសេសជនបរទេស ទស្សនា និងស្វែងយល់ពីអាយុកាលរបស់វាថែមទៀតផង។
**លោក រុន ភារ៉ា** ប្រធានមន្ទីរទេសចរណ៍ខេត្តក្រចេះបានមានប្រសាន៍ប្រាប់ឲ្យដឹងថា រមណីយដ្ឋានទេសចរណ៍វប្បធម៌វិហារឈើបុរាណរកាកណ្តាល គឺជាវិហារដ៏ចំណាស់មួយដែលធ្វើឡើងពី**ឈើគ្រញូង** និង**ដើមឈើតាត្រាវ**នៅក្នុងអំឡុងសតវត្សរ៍ទី១៨ បើគិតរហូតមកដល់ពេលនេះអាយុកាលរបស់វាមានជាង២០០ឆ្នាំទៅហើយដោយវាមានការទាក់ទាញអ្នកទេសចរខ្លាំងណាស់ ពោលគឺបើយើងក្រឡេកទៅមើល ក្បាច់ផ្កាភ្ញីនៅតាមហោជាងនិយាយរួមនៅលើតួព្រះវិហារឈើបុរាណនេះទាំងមូល ពិតជាអស្ចារ្យខ្លាំងណាស់។ វិហារឈើបុរាណរកាកណ្តាលនេះដែរ ត្រូវបានលោក រុន ភារ៉ា និយាយឲ្យដឹងទៀត ថា វាមានក្បាច់រចនាធ្វើអំពីឈើប្រណីតយ៉ាងល្អវិចិត្រ និងចម្លែកខ្លាំងណាស់ ហើយនៅផ្នែកខាងក្នុងនៃព្រះវិហារយើងឃើញ មានរំលេចទៅដោយក្បូរក្បាច់ផ្សេងៗគ្នា ដែលប្រជាពលរដ្ឋ និងអ្នកទេសចរមានជំនឿថាពិតជាវិហារអាថ៌កំបាំង និងជាទីដ៏ ស័ក្តិសិទ្ធិផងដែរ។ បច្ចុប្បន្នវិហារឈើបុរាណរកាកណ្តាលត្រូវបានចាត់បញ្ចូលជាបេតិកភណ្ឌជាតិ និងធ្វើការគ្រប់គ្រងដោយមន្ទីរវប្បធម៌និងវិចិត្រសិល្បៈខេត្តក៏ដូចជាធ្វើការផ្សព្វផ្សាយបន្តដោយមន្ទីរទេសចណ៍ខេត្តនិងមានស្ថាប័នពាក់ព័ន្ធមួយចំនួនទៀត ចូលរួមថែរក្សាមរតកវប្បធម៌ជាតិដ៏កម្រនេះសម្រាប់មនុស្សជាតិទូទៅ។លោក រុន ភារ៉ា និយាយបន្ថែមទៀតថា នៅរមណីយដ្ឋានវប្បធម៌វិហារឈើបុរាណ រកាកណ្តាលនេះភ្ញៀវទេសចរតែងតែចាប់អារម្មណ៍ទៅនឹងក្បាច់ផ្សេងៗនៅវិហារឈើនេះដែលទស្សនាកាន់តែយូរគឺកាន់តែជក់ចិត្ត ជាពិសេសធម្មជាតិដ៏ស្រស់បំព្រងដែលមាននៅទីធ្លាវិហារបុរាណនេះ។ នៅទីនោះដែរក៏មានលក់ជូននូវវត្ថុអនុស្សាវរីយ៍ផ្សេងៗផងដែរ ។ ជារៀងរាល់ថ្ងៃ គេតែងតែឃើញមានមនុស្សមា្នមកពីទីជិតឆ្ងាយធ្វើដំណើរមកទស្សនាវិហារបុរាណនេះជាហូរហែរួម ទាំងភ្ញៀវទេសចរមកពីឆ្ងាយៗ និងជនបរទេសផងដែរ។ ប្រសិនបើយើងក្រឡេកមក មើលទិដ្ឋភាពរួមនៅវិហារឈើបុរាណរកា កណ្តាលនេះដែរបន្ទាប់ពីមានភាពអស្ចារ្យខាងស្ថាបត្យកម្មនោះគឺគេឃើញថា មាន មរតកមួយចំនួនក៏បានបន្សល់ទុកនៅទីនោះដូចជាព្រះពុទ្ធរូបថ្មដែលមានអាយុកាលរាប់រយឆ្នាំមកហើយ និងវត្ថុផ្សេងៗទៀត។លោក រុន ភារ៉ា បន្ថែមទៀតថា ការធ្វើដំណើរទស្សនាចរណ៍របស់លោកអ្នក និងភ្ញៀវទេសចរទាំងអស់ទៅទស្សនាសម្បត្តិបេតិកភណ្ឌជាតិនៅរមណីយដ្ឋានវិហារឈើបុរាណរកាកណ្តាលជឿជាក់ថាប្រាកដជាប្លែកក្នុងអារម្មណ៍ដោយមិននឹកស្មាន ដល់សោះថាមរតកវប្បធម៌ដ៏ចំណាស់នេះនៅរក្សាបានរូបរាងដើមរហូតមកដល់សព្វថ្ងៃ។ មិនតែប៉ុណ្ណោះលោកអ្នកអាចបរិច្ចាគធនធានផ្ទាល់ខ្លួនធ្វើបុណ្យទៅតាមសទ្ធាជ្រះថ្លារៀងៗខ្លួននៅទីអារាមរកាកណ្តាលដែលនៅក្បែរវិហារឈើបុរាណនេះទៀតផង។
## ឯកសារយោង
ឃុំគគីរធំ(ស្រុកបារយណ៍)

() ស្ថិតនៅក្នុង ស្រុកបារាយណ៍ ខេត្តកំពង់ធំ មាន ៩ភូមិ÷

*យោងតាម លេខប្រកាស ៥៣០១ ប្រ.ក

**ព្រំប្រទល់នៃ**

East	ឃុំ ក្រយា ស្រុកសន្ទុក និង ខេត្តកំពង់ចាម
  West	ឃុំ ចើងជើង ឃុំ ឈូកខ្សាច់ ស្រុកបារាយណ៍
  South	ស្រុកចំការលើ ខេត្តកំពង់ចាម
  North	ឃុំ ក្រវ៉ា ឃុំ បាក់ស្នា ស្រុកបារាយណ៍
ឃុំពង្រ(ស្រុកបារាយណ៍)

ស្ថិតនៅ ស្រុកបារាយណ៍ ខេត្តកំពង់ធំ មាន ៧ភូមិ÷

បច្ចុប្បន្នត្រូវបានកាត់ចូលបង្កើតទៅជា ឃុំពង្រ ស្រុកតាំងគោក ខេត្តកំពង់ធំ។
ឃុំច្រនាង

ពីអតីតកាលជាឃុំដែលស្ថិតនៅ ស្រុកបារាយណ៍ ខេត្តកំពង់ធំ។

 60106 (Chraneang) បច្ចុប្បន្នស្ថិតនៅ ស្រុកតាំងគោក ខេត្តកំពង់ធំ មាន ១៣ ភូមិ÷
ឃុំឈូកខ្សាច់

() ស្ថិតនៅក្នុង ស្រុកបារាយណ៍ ខេត្តកំពង់ធំ មាន ភូមិ÷

**ព្រំប្រទល់នៃ**
ឃុំទ្រៀល

'''''' () បច្ចុប្បន្នស្ថិតនៅ ស្រុកតាំងគោក ខេត្តកំពង់ធំ អតីតកាលស្ថិតនៅ ស្រុកបារាយណ៍ ខេត្តកំពង់ធំ មាន ២២ភូមិ÷
ឃុំស្វាយភ្លើង

សំដៅទៅដល់÷
*ឃុំស្វាយភ្លើង ស្រុកបារាយណ៍ ខេត្តកំពង់ធំ។
*ឃុំស្វាយភ្លើង ស្រុកតាំងគោក ខេត្តកំពង់ធំ
ឃុំក្រវ៉ា

() ស្ថិតនៅក្នុង ស្រុកបារាយណ៍ ខេត្តកំពង់ធំ មាន ភូមិ÷

Boundary
  East	ឃុំ​ បាក់ស្នា ស្រុកបារាយណ៍
  West	ឃុំ​ ចើងដើង ស្រុកបារាយណ៍
  South	ឃុំ​ គគីរធំ ស្រុកបារាយណ៍
  North	ដងស្ទឹងជីនិត (ឃុំ ក្រយា ស្រុកសន្ទុក ខេត្តកំពង់ជំ)
List of village
Code	Khmer	English	Reference	Note
1	06011101	ក្រវ៉ា	Krava	លេខប្រកាស ៤៩៣ ប្រ.ក	
2	06011102	កំពង់ស្ដេច	Kampong Sdach	លេខប្រកាស ៤៩៣ ប្រ.ក	
3	06011103	ព្រៃរលាប	Prey Roleab	លេខប្រកាស ៤៩៣ ប្រ.ក	
4	06011104	ចារ	Char	លេខប្រកាស ៤៩៣ ប្រ.ក	
5	06011105	លាវ	Leav	លេខប្រកាស ៤៩៣ ប្រ.ក	
6	06011106	រូង	Rung	លេខប្រកាស ៤៩៣ ប្រ.ក	
7	06011107	ស្លាកែត	Sla Kaet	លេខប្រកាស ៤៩៣ ប្រ.ក	
8	06011108	ពង្រលីង	Pongro Ling	លេខប្រកាស ៤៩៣ ប្រ.ក	

**ព្រំប្រទល់នៃ**
ភូមិត្រដក់ពង

ភូមិត្រដក់ពង ស្ថិតនៅ ឃុំពង្រ ស្រុកបារាយណ៍ ខេត្តកំពង់ធំ។
=ប្រាសាទ=
*ប្រាសាទគុកនគរ
ភូមិកោះកេរ

ភូមិកោះកេរ ស្ថិតនៅ ឃុំស្រយង់ ស្រុកគូលែន ខេត្តព្រះវិហារ។
=ប្រាសាទ=
*ប្រាសាទកោះកេរ
ភូមិតាពេជ(ឃុំឈ្វាំង)

ភូមិតាពេជ ស្ថិតនៅ ឃុំឈ្វាំង ស្រុកពញាឮ ខេត្តកណ្ដាល។
=ប្រាសាទ=
*ប្រាសាទភ្នំបាសិទ្ធ
វិទ្យាល័យហ៊ុនសែនកំពង់លែង

thumb
វិទ្យាល័យ ហ៊ុន សែន កំពង់លែង ជាវិទ្យាល័យតែមួយគត់ ក្នុងស្រុកកំពង់លែង ខេត្តកំពង់ឆ្នាំង ដែលនៅមានអគារចាស់ទ្រុឌទ្រោមមួយខ្នងបន្សល់ទុកតាំងពីឆ្នាំ១៩៦៣មក។
ក្នុងរបបប៉ុលពត សាលារៀននេះជាមជ្ឈមណ្ឌលអង្គការចាត់តាំងរបស់ពួកខ្មែរក្រហម សម្រាប់ចេញបញ្ជាឱ្យកាប់សម្លាប់ប្រជាជន សូម្បីតែអ្នកណាម្នាក់ ក៏មិនដែលហ៊ានមកជិតសាលារៀននេះដែរ។ ក្រោយថ្ងៃរំដោះ ០៧ មករា ១៩៧៩ សាលារៀននេះត្រូវខូចខាត ខ្ទេចខ្ទីស្ទើរគ្មានសល់ ក្តារខៀន តុ កៅអី ទ្វារ បង្អួច ត្រូវបាក់បែក និងបំផ្លិចបំផ្លាញស្ទើរទាំងស្រុង និងត្រូវបានរដ្ឋអំណាច ប្រជាជន លោកគ្រូ អ្នកគ្រូបានរួមគ្នាជួសជុល និងកែលម្អសាលារៀននេះឡើងវិញ ដើម្បីបម្រើសេចក្តីត្រូវការរបស់កុមារា កុមារី ជាកូនចៅប្រជាជន ដែលចង់សិក្សារៀនសូត្រឡើងវិញ។
បច្ចុប្បន្នអគារថ្មីកម្ពស់បីជាន់ ចំនួន២ខ្នង មានប្រមាណ៣៦បន្ទប់ និងអគាររទីចាត់ការថ្មី និងបន្ទប់ស្នាក់នៅរបស់គ្រូ និងសិស្សបាន និងកំពុងតែសាងសង់ និងជំនួសអគារចាស់ ដែលមានការខ្វះខាតសម្រាប់ឆ្លើយតបទៅនឹងតម្រូវការរៀន បង្រៀន និងស្នាក់នៅរបស់គ្រូ និងសិស្ស។ វិទ្យាល័យ ហ៊ុន សែន កំពង់លែង មានគណៈគ្រប់គ្រង និងគ្រូបង្រៀនចំនួន ៤៨នាក់ ស្រី២៤នាក់ សិស្សានុសិស្សចំនួន៩១៨នាក់ ស្រី៥០២នាក់ និងមាន អន្តេវាសិកដ្ឋាន ដែលជាអំណោយរបស់សម្តេចអគ្គមហាសេនាបតីតេជោហ៊ុនសែន ចំនួន២០បន្ទប់ ក្រសួងអប់រំ យុវជន និងកីឡា មាន៣បន្ទប់ សម្រាប់គ្រូបង្រៀន ប្រទេសកូរ៉េ មាន៦បន្ទប់ និងប្រទេសជប៉ុន មាន១បន្ទប់។ គួរបញ្ជាក់ឲ្យដឹងផងដែរថា ស្រុកកំពង់លែង មាន៩ឃុំ គឺ ឃុំកំពង់ហាវ ឃុំតាងិល ឃុំច្រណូក ឃុំដារ ឃុំស្វាយអំពារ ឃុំុំពោធិ៍ ឃុំសំរោងសែន ឃុំប្រឡាយមាស និងឃុំផ្លូវទូក។ បញ្ហាប្រឈមធំបំផុតរបស់សិស្សានុសិស្ស និងលោកគ្រូ អ្នកគ្រូ គឺការធ្វើដំណើរតាមផ្លូវទឹក និងកន្លែងស្នាក់នៅ ហូបចុក ពិសេសសម្រាប់សិស្សមកពីចម្ងាយដូចជាមកពីឃុំប្រឡាយមាស ឃុំផ្លូវទូក ឃុំពោធិ៍ ឃុំសំរោងសែនជាដើម។ សង្ឃឹមថាក្នុងពេលឆាប់ៗខាងមុខនេះ ថ្នាក់ដឹកនាំក្រសួង អប់រំ យុវជន និងកីឡា ក៏ដូចជាថ្នាក់ដឹកនាំប្រទេស អាចកសាងវិទ្យាល័យមួយទៀត សម្រាប់ជួយសម្រាលការលំបាករបស់សិស្សានុសិស្សក្នុងឃុំឆ្ងាយៗ ដែលមានការពិបាក និងចំណាយថវិកាច្រើនណាស់ក្នុងការធ្វើដំណើរតាមផ្លូវទឹក និងស្នាក់នៅរៀនសូត្រនៅទីនោះ។ 
## ឯកសារយោង
ភ្នំរាប់បាត្រ

thumb
វត្តគិរីវង្គត ហៅភ្នំរាប់បាត្រត្រូវបានគេចាត់ជារមណីយដ្ឋានវប្បធម៌ និងធម្មជាតិមួយ ដែលមានទីតាំងនៅក្នុងភូមិអណ្ដូងជ្រៃ ឃុំអណ្ដូងស្នាយ ស្រុករលាប្អៀរ ខេត្តកំពង់ឆ្នាំង។ 
នៅលើភ្នំនេះ មានរឿងរ៉ាវប្រវត្តិសាស្រ្តជាច្រើន ដែលបន្សល់ទុកតាំងពីសម័យលង្វែក ហើយភ្នំនេះជាប់ឈ្មោះហៅថា «ភ្នំរាប់បាត្រ»មកដល់សព្វថ្ងៃនេះ គឺដោយសារតែកងទ័ពខ្មែរធ្វើសឹកសង្គ្រាមឈ្នះកងទ័ពសៀម។
លោកតា ស៊ុម សំអាត ប្រធានគណៈកម្មការវត្តភ្នំរាប់បាត្រ បានរៀបរាប់ប្រាប់ថា មូលហេតុ ដែលគេហៅថា«ភ្នំរាប់បាត្»រ គឺដើមឡើយមានមេទ័ពខ្មែរបានបួងសួងថា បើវាយឈ្នះកងទ័ពសៀមនឹងធ្វើពិធីរាប់បាត្រនៅលើនេះ។ដូចអ្វីដែលខ្លួនប៉ងប្រាថ្នាមែន មេទ័ពរូបនោះបានវាយឈ្នះកងទ័ពសៀម ហើយក៏បានធ្វើពិធីបុណ្យ និងរាប់បាត្រព្រះសង្ឃជាច្រើនអង្គ តែមិនមានតួលេខ ណាមួយបញ្ជាក់អំពីចំនួនព្រះសង្ឃនោះទេ។ក្រោយមកភ្នំនេះក៏ជាប់ឈ្មោះថា «ភ្នំរាប់បាត្រ»។ ប៉ុន្ដែនៅឆ្នាំ១៩៨៧រដ្ឋាភិបាលកម្ពុជា បានសម្រេចឲ្យដាក់ឈ្មោះភ្នំនេះថា «គីរីវង្កត» វិញ។តាមការដំណាលតៗគ្នាមកថា នៅមុនកងទ័ពខ្មែរវាយបណ្ដេញកងទ័ពសៀម គឺ សៀមបានវាយយកក្រុងលង្វែក និងបានឡើងមកលើភ្នំនេះ បានវាយភ្នំថ្មអណ្ដើក យកឆ្នាំងឆ្អិនឯង។ អ្វីទៅជាឆ្នាំងឆ្អិនឯង? ឆ្លើយតបនឹងសំណួរនេះ លោកតា សំអាតបានឲ្យដឹងថា ឆ្នាំងឆ្អិនឯង គឺមានបារមីស័ក្ដិសិទ្ធិ ដោយបួងសួងសុំម្ហូបអ្វីបានហ្នឹង ហើយម្ហូបទាំងនោះឆ្អិនស្រាប់តែម្ដង។ទោះបីជាយ៉ាងណាក៏ដោយ រឿងរ់ាវទាំងនេះគ្រាន់តែជាប្រវត្តិសាស្រ្តត្រួសៗប៉ុណ្ណោះ ប៉ុន្ដែ លោកតា សំអាត បានបញ្ជាក់ថា ភ្នំរាប់បាត្រនេះបញ្ចុប្បន្នបានក្លាយទៅជា រមណីយដ្ឋានធម្មជាតិ ដោយមានភ្ញៀវទេសចរទាំងជាតិ និង អន្ដរជាតិ បានមកកម្សាន្ត និងធ្វើបុណ្យទាននៅក្នុងវត្តនេះផងដែរ និងដើរទស្សនាព្រៃភ្នំ ស្រូបយកខ្យល់ អាកាសបរិសុទ្ធ រួមទាំងស្វែងយល់ពីរឿងរ៉ាវប្រវត្តិសាស្រ្តខ្លះៗបានថែមទៀតផង។
## ឯកសារយោង 
ចំណាត់ថ្នាក់ក្រុម:ខេត្តកំពង់ឆ្នាំង
ឃុំឆ្នុកទ្រូ

ឃុំឆ្នុកទ្រូ ជាឃុំមួយក្នុងចំណោមឃុំទាំង១០ របស់ស្រុកបរិបូណ៍ ខេត្តកំពង់ឆ្នាំង។ ប្រជាពលរដ្ឋ​រស់​នៅលើ​ផ្ទះ​បណ្តែត​ទឹក ក្នុង​ឃុំ​ឆ្នុកទ្រូ ស្រុក​បរិបូរណ៍ ខេត្តកំពង់ឆ្នាំង ជាច្រើន​គ្រួសារបាន​សំដែង​នូវ​ការមិនសប្បាយចិត្ត និង​សំណូមពរសូមអោយ​អាជ្ញាធរ និង​មន្ត្រី​ជំនាញ​ពាក់ព័ន្ធជួយ​អន្តរាគមន៍ និងមាន​វិធានការ​ទប់ស្កាត់ចំពោះ​សិប្បកម្ម​ផលិតទូកស្មាច់ជាច្រើន​កន្លែង ដែល​កំពុងតែ​ធ្វើ​សកម្មភាព​បំពុលបរិស្ថាន​ទឹកទន្លេយ៉ាងធ្ងន់ធ្ងរ ។​ប្រជាពលរដ្ឋបានឲ្យដឹងថា សិប្បកម្ម​ផលិតទូកស្មាច់បាន​បង្ហូរ និង​ទម្លាក់​កាកសំណល់ ដែលមាន​សារធាតុ​គីមីចូលទៅក្នុង​ទឹក ដែល​ប្រជាពលរដ្ឋ​កំពុងតែ​ប្រើប្រាស់​ជាប្រចាំរៀងរាល់ថ្ងៃ​។ប្រជាពលរដ្ឋឃុំឆ្នុកទ្រូបាន​សំណូមពរដ៍ទទូចជាច្រើនដងដល់​អាជ្ញាធរស្រុកកំពង់លែង ខេត្ត​កំពង់ឆ្នាំង មេត្តាជួយចាត់វិធានការណ៍ផ្សេងៗ ចំពោះ​បញ្ហា​បរិស្ថានលើទឹកទន្លេនេះ​ផង ពីព្រោះ​សព្វថ្ងៃនេះប្រជាពលរដ្ឋ ដែល​កំពុងរស់នៅ​លើផ្ទះ​បណ្តែត​ទឹកក្នុង​ឃុំ​ឆ្នុកទ្រូ មានការ​ព្រួយបារម្ភ​យ៉ាងខ្លាំងចំពោះ​បញ្ហា​សុខភាព អនាម័យ និងជំងឺផ្សេង ដែលបានកើតជាយថាហេតុដោយសារបញ្ហាបំពុលបរិស្ថានសព្វបែបយ៉ាងនៅទីនេះ។

{{Navbox
|name = ខេត្ត-រាជធានីកម្ពុជា
|title = ខេត្ត-រាជធានីនៃព្រះរាជាណាចក្រកម្ពុជា
|state = {}
|liststyle = text-align:left;
|image = 
|group1 = **រាជធានី**
|list1 = ភ្នំពេញ 
|group2 = **ខេត្ត**
|list2 = កណ្ដាល កែប កោះកុង កំពង់ចាម កំពង់ឆ្នាំង កំពង់ធំ កំពង់ស្ពឺ កំពត ក្រចេះ តាកែវ ត្បូងឃ្មុំបន្ទាយមានជ័យ បាត់ដំបង ប៉ៃលិន ពោធិ៍សាត់ ព្រៃវែង ព្រះវិហារ ព្រះសីហនុ មណ្ឌលគិរី រតនគិរី សៀមរាប ស្ទឹងត្រែង ស្វាយរៀង ឧត្ដរមានជ័យ 
|belowstyle= background: #7BBA43; color: #000080;
|below=ព្រះរាជាណាចក្រកម្ពុជា​មាន ​រាជធានីចំនួន១​ ខេត្ត​ចំនួន​២៤

}}
ភូមិត្រពាំងស្រង់

ភូមិត្រពាំងស្រង់ ស្ថិតនៅ ឃុំព្រះបាទជាន់ជុំ ស្រុកគិរីវង្ស ខេត្តតាកែវ។
=ប្រាសាទ=
*ប្រាសាទភ្នំបាយ៉ង់
ភូមិឱឡោក(ឃុំបាគង)

ភូមិឪឡោក ស្ថិតនៅ ឃុំបាគង ស្រុកប្រាសាទបាគង ខេត្តសៀមរាប។

=ប្រាសាទ=
*ប្រាសាទព្រះគោ
ឃុំខ្នារសណ្តាយ

'''''' ជាដែនរដ្ឋបាលស្ថិតនៅក្នុងស្រុកបន្ទាយស្រី ខេត្តសៀមរាបមាន ០៦ ភូមិ ៖
សង្កាត់រុនតាឯក

**សង្កាត់រុនតាឯក** ជាដែនរដ្ឋបាលស្ថិតនៅក្នុងក្រុងរុនតាឯក ខេត្តសៀមរាបមាន ០៧ ភូមិ ៖
ឃុំនគរភាស

**ឃុំនគរភាស** ជាដែនរដ្ឋបាលស្ថិតនៅក្នុងស្រុកអង្គរជុំ ខេត្តសៀមរាបមាន ១០ ភូមិ ៖
សង្កាត់សំរោង(ខណ្ឌសែនសុខ)

''''''ជាសង្កាត់មួយស្ថិតនៅក្នុងខណ្ឌសែនសុខ រាជធានីភ្នំពេញ។
## ប្រវត្តិ
ធ្លាប់ជាឃុំមួយនៃស្រុកពញាឮ ខេត្តកណ្ដាល។
## រដ្ឋបាល
សង្កាត់នេះមាន៤ភូមិ៖

## អប់រំ
*អនុវិទ្យាល័យសម្តេចអគ្គមហាសេនាបតីតេជោហ៊ុនសែន សំរោងជើង

ចំណាត់ថ្នាក់ក្រុម:អតីតឃុំនៃស្រុកពញាឮចំណាត់ថ្នាក់ក្រុម:សង្កាត់នៃខណ្ឌសែនសុខ
ឃុំជប់តាត្រាវ

'''''' ជាដែនរដ្ឋបាលស្ថិតនៅក្នុងស្រុកអង្គរធំ ខេត្តសៀមរាបមាន  ០៥ ភូមិ ៖
ដើមអណ្តាតគោ

***ដើមអណ្តាតគោ ជាប្រភេទរក្ខជាតិដុះពាស់ពេញក្នុងតំបន់អាស៊ី ភាសាសំស្ត្រិត ហៅថា ***अपामार्ग apamarga។ ជារក្ខជាតិក្នុងអម្បូរ Achyranthes aspera។ 

## ពណ៌នា 
ជាប្រភេទស្មៅ អាច់រស់បានជាង ១ ឆ្នាំ។ កំពស់ពី 20 ទៅ 120 ស.ម ដើមអណ្តាតគោរាងមូលជ្រុង មានរោមខ្លះៗ ដើមមានថ្នាំកំប៉ោង ដុះមែកពីថ្នាំង សន្លឹកដុះជាគូដូចអណ្តាតគោ ទើបគេហៅថាដើមអណ្តាតគោ។ ផ្កាដុះចេញពីបណ្តូលវែងឡើង ហើយអាចមុតដូចបន្លា។ ចេញផ្កាត្រឹមខែ មិថុនា ដល់ខែ សីហា ទើបមានគ្រាប់។ ផ្លែរាងមូលស្រួច វាងាយនិឹងតោងជាប់អាវខោប្រសិនបើបះវា។

### ប្រភេទពូជ 
Achyranthes aspera var. argentea: អណ្តាតគោមានរោមស Achyranthes aspera var. aspera: អណ្តាតគោបែកគុម្ពសាខាAchyranthes aspera var. indica: អណ្តាតគោឥណ្ឌា Achyranthes aspera var. rubrofusca: អណ្តាតគោពណ៌ក្រហម
ស្តាំ|រូបភាពតូច|នៅឥណ្ឌា

## ដុះពង្រាយ 
អណ្តាតគោដុះពង្រាយភាគច្រើននៅអាស៊ី និងអាស៊ីអាគ្នេយ៍ ដូចជា កូរេ ជប៉ុន ចិន កម្ពុជា វៀតណាម ឡាវ ថៃ ឥណ្ឌូណេស៊ិ ម៉ាលេស៊ី ភូមា ឥណ្ឌា ស្រីលង្កា ។ល។ 

## ឈ្មោះរបស់ប្រទេសមួយចំនួន 
*Achyranthes aspera* has different names in various languages:

* Sanskrit: Adhoghanta, Adhvashalya, Aghamargava, Aghata, Apamarga, Apangaka, Chamatkara, Dhamargava
* Hindi: Apang, Chirchra, Chirehitta,Latjira, Onga
* Nepali: Datiwan
* Assam: Apang
* Bengali: Apang
* Gujarati: Safed aghedo, Anghadi, Andhedi, Agheda
* Kannada: Uttaranee
* Malayalam: Kadaladi, Katalati
* Manipuri: Khujum Pere, Khujum Pere
* Cambodia : អណ្តាតគោ

* Marathi: Aghada, Aghara, Pandhara-aghada
* Myanmar: Kyet Mout Sue Pyan
* Persian: Kharevazhun
* Punjabi: Kutri
* Tamil: Nayurivi, Shiru-kadaladi
* Telugu: Antisha, Apamargamu, Uttareni
* Sinhalese: Gaskaralheba, Karal seba
* Indonesia: Jarong
* Arabian: Atkumah
* French: Achyranth a feuilles rudes, collant, gendarme
* Spanish: Mosotillo, rabo de gato, rabo de chango, rabo de raton
* Afrikaans: Grootklits, langklitskafblom
* Tocharian B: apamārga, viśīr
* Vietnamese: Cây cỏ xước
* Somali: sariibiye

## References
រមណីយដ្ឋានទឹកធ្លាក់មនោរម្យ

## ព័ត៌មានទូទៅ 
thumb|រមណីយដ្ឋានទឹកធ្លាក់សែនមនោរម្យ
ទឹកធ្លាក់មនោរម្យ (ឬសែនមនោរម្យ) ឬទឹកធ្លាក់ដំណាក់ស្តេច មានទីតាំងស្ថិតនៅក្នុងភូមិដើមស្រល់ ឃុំមនោរម្យ ក្រុងសែនមនោរម្យ ខេត្តមណ្ឌលគិរី ដែលអមសងខាងផ្លូវមានចម្ការដំណាំឧស្សាហកម្មដូចជា កៅស៊ូ កាហ្វេ ស្វាយចន្ទី សាវម៉ាវ ក្រូចវល្លិ និងផ្លែប៊័រ ជាដើម។ ទឹកធ្លាក់នេះ ត្រូវបានប្រជាពលរដ្ឋហៅថា «ទឹកធ្លាក់ដំណាក់ស្តេច» មានទឹកធ្លាក់ធម្មជាតិ ព្រៃឈើ និងខ្យល់អាកាសបរិសុទ្ធ។ 
ដើមឈើងាប់រលំគងទទឹងលើផ្លូវទឹកហូរ គឺជាទីតាំងថតរូបអនុស្សាវរីយ៍ដ៏ស្រស់ស្អាតសម្រាប់ភ្ញៀវទេសចរ។ 
ពាក់ព័ន្ធប្រវត្តិពីការដាក់ឈ្មោះ«ទឹកធ្លាក់មនោរម្យ ឬដំណាក់ស្តេច» លោក ដួង វេហា ដែលជាមគ្គុទ្ទេសក៍ទេសចរណ៍ប្រចាំខេត្តមណ្ឌលគិរី បានដំណាលឱ្យដឹងថា៖ «ដើមឡើយ ពេលសម្តេចយាងមកសង់រាជដំណាក់មួយនៅក្នុងឆ្នាំ១៩៦០ ចម្ងាយប្រមាណ១គីឡូម៉ែត្រពីទឹកធ្លាក់នេះ ព្រះអង្គហៅឈ្មោះថា ទឹកធ្លាក់មនោរម្យ តាមឈ្មោះឃុំមនោរម្យតែម្តង។ ចាប់ពីរាជដំណាក់ រហូតដល់កាំជណ្តើរទៅកាន់ទឹកធ្លាក់ សុទ្ធតែមានចម្លាក់គ្រប់កាំ»។ ជាអកុសលទាំងរាជដំណាក់ និងកាំជណ្តើរទឹកធ្លាក់ត្រូវបានក្រុមប៉ុល ពតបំផ្លិចបំផ្លាញស្ទើរតែខ្ទេចដល់ដី។ លោក ដួង វេហា បានបង្ហើបប្រាប់ទៀតថា បច្ចុប្បន្ននៅក្រោមជម្រាលភ្នំនៃរាជដំណាក់មានរូងធំមួយ ដែលលោកធ្លាប់ប្រទះឃើញសត្វពស់ដ៏ធំ២ ទៅ៣គូរស់នៅ។ លោកមគ្គុទ្ទេសក៍ទេសចរណ៍វ័យ៣៧ឆ្នាំ បានបញ្ជាក់ថា៖«សព្វថ្ងៃនេះ យើងក៏អាចនៅមើលឃើញចម្លាក់មួយចំនួន នៅតាមថ្មក្បែរមាត់អូរ នៃទឹកធ្លាក់ផងដែរ។ ភាគច្រើនមានតែមនុស្សចាស់ៗ អភិបាលក្រុង អភិបាលខេត្ត និងមគ្គុទ្ទេសក៍មួយចំនួនប៉ុណ្ណោះ ដែលបានដឹងអំពីបញ្ហានេះ»។ លោកបានរំឭកថា ក្រោយពីសម្តេចតា យាងមកតំបន់នេះដោយព្រះអង្គទតឃើញពីសក្តានុពលល្អ ចំពោះដែនដីសម្បូរភ្នំ និងទឹកធ្លាក់ជាច្រើន ព្រះអង្គក៏សម្រេចហឫទ័យបង្កើតខេត្តមណ្ឌលគិរី ដែលបំបែកចេញពីស្រុកឆ្លូងលើ ខេត្តក្រចេះ ក្នុងឆ្នាំ១៩៦៣។ 
## ឯកសារយោង
ពើយតារួន

## ព័ត៌មានទូទៅ 
thumb|ពើយតារួន
ក្បែររមណីយដ្ឋានប្រវត្ដិសាស្ដ្រ កន្លែងកាត់ទោសប៉ុលពត កន្លែងដុតសពប៉ុលពត ស្ថិតនៅលើខ្នងភ្នំដងរែកនៃច្រកព្រំដែនអន្ដរជាតិជាំ បត់ស្ដាំឆ្ពោះទៅផ្លូវក្បាលទន្សោង ចម្ងាយប្រមាណ ៥ គីឡូម៉ែត្រឆ្លងកាត់រមណីយដ្ឋានប្រវត្ដិសាស្ត្រ ផ្ទះតាម៉ុក គឺនៅមានរមណីយដ្ឋានក្រៅបញ្ជីពើយតារួន អតីតពើយតាម៉ុកមួយទៀត។ ពើយតារួន ស្ថិតក្នុងភូមិអូរគ្រញូង ឃុំត្រពាំងប្រីយ៍ ស្រុកអន្លង់វែង ខេត្ដឧត្ដរមានជ័យ ដែលមានពើយថ្មលយលើជ្រលងជម្រៅរាប់រយម៉ែត្រពីកំពូលភ្នំដងរែក ជាទីឋាន ដ៏ស័ក្ដិសមសម្រាប់ទស្សនាព្រៃព្រឹក្សា ភូមិឋាន ជាពិសេសដែនដីសុវណ្ណភូមិ ដ៏គួរឲ្យព្រឺព្រួចចំពោះចំណោតថ្មមួយផ្ទាំងធំ។ម្ចាស់រមណីយដ្ឋានឯកជននេះ អ្នកស្រី ប៊ុត ឆានី ហៅ បូ បានឲ្យដឹងថា ជាទូទៅ ភ្ញៀវទេសចរ ដែលមកអើតឈ្ងោកមើលទេសភាព និងថតរូបលេងកម្សាន្ដ មានជាប់ជាហូរហែតាំងពីព្រឹករហូតដល់ព្រលប់ ហើយភ្ញៀវខ្លះក៏ឆ្លៀតពេលសម្រាក ទទួលទានអាហារថ្ងៃពីរទៅបីក្យូសផងដែរ។អ្នកស្រី បូ បានប្រាប់ថា៖ «សម្រាប់រដូវបុណ្យកាន់បិណ្ឌ និងភ្ជុំបិណ្ឌ ជាពិសេស ថ្ងៃបុណ្យចូលឆ្នាំថ្មីប្រពៃណីជាតិ ភ្ញៀវទេសចរមកពីខេត្ដឧត្ដរមានជ័យ សៀមរាប ក៏ដូចជាអ្នកភ្នំពេញមកលេងកម្សាន្ដច្រើន ដែលរកក្យូសអង្គុយទទួលមិនបានផង។ អ្នកខ្លះក្រាលកន្ទេលជួបជុំគ្រួសារ មិត្ដភក្ដិយ៉ាងត្រៀបត្រា»។ម្ចាស់អាហារដ្ឋាននៅពើយតារួនរូបនេះ បាននិយាយថា អាហារដ្ឋានរបស់អ្នកស្រីមាន ១១ ក្យូស និងមានបម្រើម្ហូបកុម្ម៉ង់ជាច្រើនមុខ រួមទាំងគ្រឿងក្លែមទៀតផង។អ្នកស្រី បូ បានបន្ថែមថា៖ «ម្ហូបប្រចាំហាង ដែលភ្ញៀវនិយមកុម្ម៉ង់ច្រើនជាងគេ គឺម្ជូរគ្រឿងស្លឹកក្រឡាញ់ ឬទ្រមូង តម្លៃចាប់ពី ២៥ ០០០ ទៅ ៣៥ ០០០ រៀល បាញ់ឆែវសាច់មាន់តម្លៃ ៦០០០ រៀល សាច់ជ្រូក តម្លៃ ៥០០០ រៀល និងគ្រឿងក្លែមជាច្រើនមុខទៀត»។អ្នកស្រី បូ ដែលបន្ដអាជីវកម្មពីឪពុកលើដីឯកជន បានឲ្យដឹងទៀតថា នៅចម្ងាយប្រមាណ ៣០០ ម៉ែត្រពីពើយតារួនមានទឹកធ្លាក់មួយទៀត ដែលរង់ចាំភ្ញៀវ មកងូតលេងកម្សាន្ដត្រជាក់កាយក្រោយពីគយគន់ទេសភាពដ៏ត្រជាក់ភ្នែកមក៕
## ឯកសារយោង
ទឹកធ្លាក់សិលាមានជ័យ

## ព័ត៍មានទូទៅ 
thumb|រមណីយដ្ឋានទឹកធ្លាក់សិលាមានជ័យ
រាប់ចាប់ពីតំបន់រមណីយដ្ឋានធម្មជាតិ ជីផាត់ ត្រពាំងរូង ទឹកធ្លាក់តាតៃ ព្រៃកោងកាង ពាមក្រសោប ឆ្នេរសមុទ្រ កោះតូចធំ ដល់ តំបន់ព្រៃឈើអារ៉ែង គឺសុទ្ធសឹងជាតំបន់ទេសចរណ៍មានឈ្មោះល្បីរបស់ខេត្ត កោះកុង ដែលភ្ញៀវទេសចរជាតិ និងអន្តរជាតិ ធ្លាប់បានឮ បានស្គាល់ និងខ្លះក៏ធ្លាប់បានទៅឃើញផ្ទាល់។
ប៉ុន្តែសម្រាប់ខេត្តនៅភាគនិរតីរបស់កម្ពុជាមួយនេះ ក៏នៅមានទឹកធ្លាក់មួយទៀត កំពុងចង់បង្អូតសម្រស់ខ្លួន អន្ទងចិត្តភ្ញៀវទេសចរជិតឆ្ងាយ មកកម្សាន្តលេងផងដែរ។ នោះគឺ តំបន់សហគមន៍ទេសចរណ៍ធម្មជាតិទឹកជ្រោះ សិលាមានជ័យ ឬអ្នកស្រុកនិយមហៅថា ទឹកធ្លាក់ តាយ៉ុង។
មូលហេតុ ដែលអ្នកស្រុកនិយម ហៅឈ្មោះទឹកធ្លាក់នេះថា «ទឹកធ្លាក់ តាយ៉ុង» គឺដោយសារយកតាមឈ្មោះ ចៅសង្កាត់ ស្មាច់មានជ័យ លោកតាយ៉ុង ជាអ្នកផ្តួចផ្តើមបង្កើតជាសហគមន៍ទេសចរណ៍នេះ និងធ្វើផ្លូវទៅលេងទឹកធ្លាក់។ នេះបើយោងតាមលោក សៅ ចក់ ជាអ្នកលក់សំបុត្រចូលទស្សនា និងជាសមាជិកសហគមន៍ ប្រាប់ក្រុមការងារភ្នំពេញ ប៉ុស្តិ៍ ពេលចុះទៅដល់។
ទឹកធ្លាក់នេះ ស្ថិតនៅក្នុងសង្កាត់ ស្មាច់មានជ័យ ក្រុងខេមរភូមិន្ទ មានចម្ងាយតែប្រមាណ ៧ គីឡូម៉ែត្រពីទីរួមខេត្ត តាមផ្លូវឆ្ពោះទៅខេត្ត ពោធិ៍សាត់ លើផ្លូវចាក់បេតុង។មកដល់ត្រង់ចំណុចមួយមានលើកស្លាកសញ្ញាសម្គាល់ ទឹកជ្រោះរួចបត់ឆ្វេង តាមផ្លូវក្រាលក្រួសក្រហម ដែលទើបនឹងឈូសស្អាត នោះលោកអ្នកនឹងទៅដល់ទឹកជ្រោះនេះ។
វាពិតជាមានអារម្មណ៍ស្រស់ថា្ល និងរំភើបណាស់នៅពេល ដែលបានគយគន់សម្លឹងមើលព្រៃព្រឹក្សាតាមបណ្តាយផ្លូវឡើងភ្នំចុះភ្នំ ដែលអំណោយផលដល់ភ្ញៀវទេសចរ អាចឈប់ផ្តិតយកទេសភាព ដ៏ស្រស់ត្រកាលនៃសម្បត្តិធម្មជាតិនានា មើលពីខាងលើ។
ទឹកធ្លាក់តាយ៉ុង ហូរតាមជម្រាលថ្ម ជា ៤ ដំណាក់។ ប៉ុន្តែជាទូទៅ ភ្ញៀវទេសចរនិយមទៅងូតទឹកលេងនៅដំណាក់ទី ១ និងទី ២ ដែលនៅជិតគ្នា និងមានល្បាក់ទឹកធ្លាក់ខ្ពស់ជាង ១០ ម៉ែត្រ និងមានមុខកាត់រហូតដល់ជាង ៥០ ម៉ែត្រ។ ភ្ញៀវទេសចរ ក៏អាចហែលទឹកលេងកម្សាន្ត ព្រោះមានអន្លង់ទឹក ប្រៀបបីដូចអាងទឹកធម្មជាតិមួយ ដែលមានទឹកថ្លាឈ្វេង។
ពីទឹកធ្លាក់ជាន់ខាងលើទាំង ២ ហូរទៅដំណាក់ខាងក្រោម ភ្ញៀវទេសចរ អាចដើរលេង ថតរូបកម្សាន្ត ផ្តិតយកទិដ្ឋភាពតាមជម្រាលទឹកហូរ ដែលមានផ្ទៃស្ទើររាបស្មើ។ នៅតាមបណ្តោយទឹកធ្លាក់ហូរ ដែលមានទីធ្លាស្រឡះល្អ ភ្ញៀវទេសចរក៏អាចអង្គុយលេង ឬបរិភោគអាហារ ដែលបានវេចខ្ចប់មក ក្លែមជាមួយសម្រស់ធម្មជាតិនៃទឹកធ្លាក់នេះផងដែរ។
សហគមន៍ទេសចរណ៍ធម្មជាតិទឹកជ្រោះ សិលាមានជ័យ ឬទឹកធ្លាក់ តាយ៉ុងនេះ ទើបតែត្រូវបានបើកទ្វារស្វាគមន៍ភ្ញៀវទេសចរបានជិត ២ ខែប៉ុណ្ណោះ ក្រោយលោកចៅសង្កាត់ និងសហគមន៍ធ្វើការឈូសឆាយផ្លូវថ្មី។ នេះបើលោក នាក់ សារឿន អនុប្រធានសហគមន៍ទេសចរណ៍បានប្រាប់។លោក សារឿន និយាយថា៖ «បច្ចុប្បន្ន ភ្ញៀវទេសចរមកលេងនៅទឹកធ្លាក់នេះ ជាអ្នកខេត្តកោះកុង និងសម្បូរភ្ញៀវមកលេង ភាគច្រើននៅថ្ងៃសៅរ៍ និងអាទិត្យ។ ប៉ុន្តែមានអ្នកមកលេងរៀងរាល់ថ្ងៃផងដែរ»។
លោកបន្តថា ពុំទាន់មានសេវាកម្មម្ហូបអាហារនៅឡើយទេ ប៉ុន្តែថ្ងៃអនាគត សហគមន៍នឹងមានគម្រោងច្រើន ដោយសារបច្ចុប្បន្ន កំពុងនៅខ្វះថវិកា បង្វិលទៅអ្នកធ្វើផ្លូវវិញ ក្រោយពីធ្វើឲ្យស្រួលមកកាន់ទឹកធ្លាក់នេះហើយ។សូមបញ្ជាក់ថា សំបុត្រចូលកម្សាន្តលេងនៅក្នុង តំបន់សហគមន៍ទេសចរណ៍ ធម្មជាតិនេះមានតម្លៃ ៣០០០ រៀលក្នុងមួយនាក់ សម្រាប់ទ្រទ្រង់សហគមន៍ និងអភិរក្សតំបន់ទេសចរណ៍ធម្មជាតិដ៏ស្រស់ស្អាតមួយនេះ៕
## ឯកសារយោង
ពេជ្រ សុខា

## ជីវប្រវត្តិ 
លោក ពេជ្រ សុខា បានប្រសូតឡើងក្នុងគ្រួសារកសិករដ៏ក្រីក្រមួយក្នុងអំឡុងឆ្នាំ១៩៤៩ នៅក្នុងភូមិតាជូរ ឃុំសង្កែ ស្រុករំដួល ខេត្តស្វាយរៀង។ កាលពីកុមារាភាពលោកបានចូលរឿននៅសាលាវត្តក្នុងភូមិនៅក្នុងឃុំសង្កែនោះ ក៏ប៉ុន្តែប្រទេសកម្ពុជាកំពុងស្ថាននៅក្នុងអាណានិគមន៍និយមបារាំង និងម៉្យាងដោយសារគ្រួសារមានភាពក្រីក្រលោកមិនបានសិក្សារៀនសូត្របានច្រើនទេ ក្រោមមកលោកក៏បានបោះបង់កាសិក្សា និងបានមកជួយធ្វើការងារស្រែចម្ការជាមួយឪពុកម្តាយវិញព្រោះមិនថាសម័យនោះ និងសម័យនេះទេអ្នកស្រុកស្វាយរៀងភាគច្រើនមានជីវភាពក្រីក្រជាងគេក្នុងចំណោមប្រជាពលរដ្ឋខ្មែរដែលរស់នៅតាមបណ្តាលខេត្តផ្សេងៗឯទៀតៗ ប៉ុន្តែទោសជាលោកបានបោះបងើការសិក្សាទាំងវ័យក្មេងក៏ដោយ ក៏លោកនៅចង់ចេះចង់ដឹងនិងស្រលាញ់ការរៀនសូត្រដែរ ដូចនេះហើយពីទំនេរពីការធ្វើស្រែចម្ការ លោកពេជ្រ សុខា បានសិក្សារៀនសូត្របន្ថែមពីសំណាក់ព្រះសង្ឈ ចាស់ទុំ ដែលចេះដឹងផ្នែកពុទ្ធចក្រ និងចំនេះដឹងផ្សេងៗទៀត ជួនកាលលោកទៅតាមតាយាយរបស់លោក ដើម្បីស្តាប់លោកទេសនាជារឿយៗកាលពីកុមារាភាព ដោយសារប្រការទាំងនេះហើយ ដែលជាហេតុធ្វើឱ្យលោកចេះដឹងច្រើនអំពីធម៌អាថ៌នៃសាសនាព្រះពុទ្ធ និងនាំឱ្យលោកបានដិតដាម និងចងចាំពុទ្ធដិកាអប់រំផ្សេងៗរបស់ព្រះពុទ្ធ ក៏ដូចជាការទូន្មានព្រៀនប្រដៅរបស់ឪពុកម្តាយនិងចាស់ទុំនៅក្នុងភូមិផងដែរ។ លោក ពេជ្រ សុខា មានចរិកសុភាពរាបសា និងស្លូតបូតតាំងពីក្មេង ម្យ៉ាងទៀតមានទម្លាប់ស្តាប់គេស្មូតតាំងពីកុមារាភាព ទើបចាស់ៗស្មូតមុនលោកទេសនាម្តងលោកបានផ្ចិតផ្ចង់អារម្មណ៍ស្ងាត់ស្ងាមស្តាប់ និងយកចិត្តទុកដាក់ ដើម្បីរៀនស្មូតតាមពេលទៅខ្វាលគោ ពេលនៅផ្ទះ ឬនៅពេលទំនេរពីការងារផ្សេងៗ គឺដោយសារ ដោយការមានការចូលចិត្តបែបនេះហើយ ដែលក្រោយមកនាំឱ្យលោកក្លាយសិល្បករខាងស្មូតដោយទេពកោសល្យ និងត្រូវបានគេចង់ចាំឈ្មោះរហូតមកដល់ពេលបច្ចុប្បន្ននេះ។ ក្រៅពីមានការចូលចិត្តខាងស្មូតធម្មបទផ្សេងៗ លោក ពេជ្រ សុខា ក៏មានចំណូលចិត្តសិល្បៈផ្សេងៗទៀតផងដែរដូចជា អាយ៉ៃ យីកេ និហល្ខោនបាសាក់ជាដើម។ កាលនោះលោកចូលចិត្តស្តាប់សិល្បៈបុរាណទាំងនេះ ដែលបានចាក់ផ្សាយពីវិទ្យុជាតិបានចាក់ផ្សាយពីភ្នំពេញទៅរាល់ពេលវេលាពិសេសចម្រៀងអាយ៉ៃ ហើយលោកក៏បានរៀនច្រៀងតាមសិល្បករល្បីៗនៅសម័យនោះ យ៉ាងយកចិត្តទុកដាក់ថែមទាំងសេចក្តីប្រាថ្នាចង់ក្លាយជាអ្នកអាយ៉ៃល្បីឈ្មោះដូចគេទៀតផង។ សូមបញ្ជាក់ថាលោក ពេជ្រ សុខាក៏ជាប់ឈាមជ័រអ្នកសិល្បៈផងដែរ ដែលមានលោកមាពីរនាក់ ដែលសុទ្ធសឹងតែជាសិល្បករដ៏ល្បីល្បាញកាលពីទសវត្សរ៍ទី៦០ និង៧០នោះគឺលោក អីន យ៉ុង ដែលមនុស្សភាគច្រើនហៅថាស្មានយ៉ុង ជាអ្នកចម្រៀងអាយ៉ៃ ដែលល្បីល្បាញនៅសម័យនោះ ដែលក្រោយមកក្លាយជាតំណាងរាស្រ្តនៅក្នុងរបបសង្គមរាស្រ្តនិយមនៅក្នុងអំឡុងឆ្នាំ១៩៦០ទៀតផង។ ចំណែកមារបស់លោកម្នាក់ទៀតជាអ្នកចម្រៀងសម័យដ៏ល្បីល្បាយមួយរូបផងដែរនៅសម័យនោះគឺលោកអីន យ៉េង។ ដោយសារការតាំងចិត្តយ៉ាងម៉ឹងម៉ាត់ លោក ពេជ្រ សុខា បានសិក្សារៀនសូត្រសិល្បៈទាំងនោះមានយ៉ាងស្ទត់គ្រប់មុខពិសេសចម្រៀងអាយ៉ៃ លោក ពេជ្រ សុខាក៏បានរៀនសូត្ររបៀបច្រៀងអាយ៉ៃពីលោកពូអិន យ៉ុងរបស់លោក និងបានយកកាសែតរបស់ពូលោកស្តាប់និងរៀនច្រៀងជារៀងរាល់ថ្ងៃ បន្ថែមលើនេះលោកក៏បានទទួលដំបូន្មានផ្ទាល់ពីលោកពូអិនយ៉ុងរបស់លោកពីរបៀបនិងបច្ចេកទេសពីការច្រៀងអាយ៉ៃនេះ ខិតខំព្យាយាមក្រោយមកលោកក៏បានដឹងពីរបៀបនៃការច្រៀងនិងច្រៀងអាយ៉ៃបានយ៉ាងចំណាន តែសម័យនោះលោកមិនបានប្រកបមុខរបបនេះបានពេញដៃពេញជើងនោះទេ។
## ឯកសារយោង
ទំនប់ម្លេច

## ព័ត៌មានទូទៅ 
thumb|ទំនប់ម្លេច
ទំនប់ម្លេច ជារមណីយដ្ឋានធម្មជាតិមួយកន្លែង ដែលមានទីតាំងស្ថិតនៅព្រំប្រទល់រវាងខេត្តកំពត និងខេត្តតាកែវ ក្នុងឃុំច្រេស ស្រុកជុំគិរី ខេត្តកំពត មានចម្ងាយប្រមាណ៩០គីឡូម៉ែត្រ ពីរាជធានីភ្នំពេញ។ 
ដើម្បីទៅដល់រមណីយដ្ឋាននេះ បើលោកអ្នកធ្វើដំណើរតាមផ្លូវជាតិលេខ៣ ពីរាជធានីភ្នំពេញទៅដល់ព្រំប្រទល់រវាងខេត្តតាកែវ និងខេត្តកំពត នៅដើមផ្លូវខាងស្តាំដៃ មានស្លាកអតីតសាកលវិទ្យាល័យ"ភូមិន្ទតាកែវ-កំពត" ដែលសាកលវិទ្យាល័យនេះ នៅសល់តែស្លាកឈ្មោះតែប៉ុណ្ណោះ រួចបត់ស្តាំចូលតាមផ្លូវដីប្រមាណ៦គីឡូម៉ែត្រ នឹងទៅដល់រមណីយដ្ឋានធម្មជាតិទំបន់ម្លេច ដែលស្ថិតនៅក្បែរភ្នំនារាយណ៍ និងភ្នំមេអំបៅ។ ទីតាំងរមណីយដ្ឋាន"ទំនប់ម្លេច" ប្រកបដោយសម្រស់ធម្មជាតិបៃតងស្រស់ ធ្វើឲ្យលោកអ្នករំសាយអស់ក្តីកង្វល់ និងភាពនឿយហត់ទាំងឡាយជាមួយជួរភ្នំប្រជុំដោយទេសភាពបៃតងខៀវស្រងាត់ និងទឹកថ្លាឈ្វេងគួរឱ្យចង់ចុះងូតហែលលេង ខណៈខ្យល់ជំនោរបក់ត្រសៀកៗ ត្រជាក់អង្គប្រាណ។ ភ្ញៀវទេសចរទាំងឡាយអាចជួលតូបតូចៗ សង់ពីឈើប្រក់ស្បូវសម្រាប់សម្រាកលម្ហែ ដែលត្រូវបានសង់ជាជួរហូរហែច្រើនតូបនៅជាប់មាត់ទឹក និងអាចកុម្ម៉ង់ម្ហូបអាហារមកពិសាជុំក្រុមគ្រួសារដោយសប្បាយរីករាយផងដែរ។
## ឯកសារយោង
រមណីយដ្ឋានទឹកធ្លាក់អន្លង់រ័ត្ន

## ព័ត៌មានទូទៅ 
thumb|រមណីយដ្ឋានទឹកធ្លាក់អន្លង់រ័ត្
ទឹកធ្លាក់«អន្លង់រ័ត្ន» គឺមិនមែនជារមណីយដ្ឋានល្បីល្បាញ និងគួរជាទីមនោរម្យ សម្រាប់អ្នកទេសចរទូទៅនោះទេ។ ទីនេះមានភាពស្ងប់ស្ងាត់ និងលាក់ខ្លួនកណ្តាលទ្រូងព្រៃ ក្បែរជើងភ្នំស្រួច ខេត្តកំពង់ស្ពឺ។
ខែវស្សាទីនេះ គឺពិតជាមានទឹកហូរខ្មួលខ្មាញ់ ថ្លាត្រជាក់ និងអមដោយធម្មជាតិបៃតងស្រស់ត្រកាល គួរជាទីមនោរម្យក្រៃលែង។«អន្លង់រ័ត្ន» ស្ថិតនៅក្នុងភូមិសាស្ត្រឃុំចំបក់ ស្រុកភ្នំស្រួច ខេត្តកំពង់ស្ពឺ។ នៅពេលលោកអ្នកមកដល់ច្រកចូលទឹកធ្លាក់ចំបក់ ក្នុងស្រុកភ្នំស្រួច ខេត្តកំពង់ស្ពឺ ហើយលោកអ្នកចង់ធ្វើដំណើរបន្តទៅកាន់ទីនេះបាន គឺទាល់តែលោកអ្នកមានមាត់ ចេះនិយាយសួរនាំភូមិសាស្ត្របន្ថែម ពីអ្នកភូមិនៅតាមដងផ្លូវលំជនបទនេះផង ទើបអាច ទៅដល់«ទឹកធ្លាក់អន្លង់រ័ត្ន» ព្រោះទីនេះគ្មានស្លាកសញ្ញាបង្ហាញផ្លូវទាល់តែសោះ។ នេះហើយជាទម្លាប់នៃការសាកល្បងដើរលេងកម្សាន្តជាលក្ខណៈក្រុមគ្រួសារ ញាតិមិត្ត ទៅតាមសហគមន៍ជនបទរបស់អ្នកទេសចរបែបផ្សងព្រេង នៅតាមតំបន់ទេសចរណ៍ ប្លែកៗក្នុងពិភពលោកស្រុកខ្មែរមួយនេះ។ទីនេះ ស្ទើរតែគ្មានមនុស្សរស់នៅជិតៗ នោះឡើយ ថែមទាំងគ្មានលក់ចំណីអាហារ ភេសជ្ជៈ ឬចំណីចំណុកទាល់តែសោះ។ លោកអ្នកត្រូវត្រៀមចំណីអាហារ ភេសជ្ជៈ និងទឹកសម្រាប់ទទួលទានដោយខ្លួនឯងផង។ ពិសេសជាងនេះទៅទៀត លោកអ្នកត្រូវចងចាំជានិច្ច គឺការវេចខ្ចប់កាកសំណល់ ចំណីអាហារសេសសល់ទុកដាក់ឲ្យបានស្អាត ហើយយកមកបោះចោលនៅឆ្ងាយ ពីទឹកធ្លាក់នេះផង ដើម្បីចែករំលែកបទពិសោធន៍ល្អៗទាំងនេះដល់ អ្នកទេសចរក្រោយៗ ទៀត និងដើម្បីថែរក្សាសោភ័ណភាពដល់តំបន់ទេសចរណ៍កម្សាន្តផ្សេងៗសម្រាប់ ប្រជាសហគមន៍ និងអ្នកទេសចរដទៃទៀតផង។
## ឯកសារយោង
រមណីយដ្ឋានទឹកជ្រោះដាចំប៉ី

## ព័ត៌មានទូទៅ 
រូបភាពតូច|ទឹកធ្លាក់ដាចំប៉ី
ទោះរមណីយដ្ឋានក្បែរព្រំដែនអូរស្មាច់នេះមិនមានទស្សនីយភាពលេចធ្លោ ដែលអាចកញ្ឆក់អារម្មណ៍ភ្ញៀវទេសចរខ្លាំងក៏ដោយ ក៏ទឹកធ្លាក់ដាចំប៉ីសម្បូរទីកម្សាន្ដងូតទឹកលេងស្ថិតនៅរាយប៉ាយតាមជម្រាលល្អាងតាថុង ក្នុងភូមិរូតចំប៉ី សង្កាត់អូរស្មាច់ ក្រុងសំរោង ខេត្ដឧត្ដរមានជ័យ។ចម្ងាយជាង ៣០ គីឡូម៉ែត្រពីក្រុងសំរោង ឆ្ពោះទៅសង្កាត់អូរស្មាច់ ស្លាកសញ្ញាសម្គាល់រមណីយដ្ឋាន«ទឹកធ្លាក់ ដាចំប៉ី» បាន និងកំពុងរង់ចាំស្វាគមន៍ ភ្ញៀវទេសចរយ៉ាងអន្ទះសារបំផុត នៅឯនាយខាងស្ដាំដៃ ហៀបនឹងទៅដល់ព្រំប្រទល់ដែន អន្តរជាតិអូរស្មាច់។ ភ្ញៀវអាចធ្វើដំណើរតាមរថយន្ដ ឬម៉ូតូឡើងភ្នំដោយឆ្លងកាត់វត្ដល្អាងតាថុង អែបរូបចម្លាក់អណ្ដើកធំ តម្រង់ទៅស្នាក់ការប៉ុស្ដិ៍អង្គភាពនគរបាលទេសចរណ៍ដ៏ស្ងាត់ជ្រងំ រួចដើរថ្មើរជើងទៅខាងស្ដាំដៃ ប្រមាណ៣០០ម៉ែត្រទៀត លោកអ្នកនឹងឃើញទឹកធ្លាក់ រាយប៉ាយពីលើកំពូលភ្នំរហូតដល់ចង្កេះភ្នំ(ល្អាងតាថុង)។ពីចំណុចតូបលក់ដូរចំណី និងភេសជ្ជៈត្រជាក់ៗរបស់អ្នកស្រី វី រហូតឡើងដល់កំពូលភ្នំ ទឹកហូរបាចសាចលើជម្រាលភ្នំថ្មជាច្រើនកន្លែងបន្ដរង់ចាំភ្ញៀវជាហូរហែ។ទីនេះមានទឹកហូរកម្ពស់ទាបតែប្រមាណ១ម៉ែត្រ និងហូរច្រោះតាមរូងថ្មរាងជារង្វង់។ចំណុចទាបបំផុត ក្បែរតូបភេសជ្ជៈចម្ងាយប្រមាណ៥០ម៉ែត្រ ចុះតាមជ្រលងឡោមព័ទ្ធ ដោយរុក្ខជាតិតូចធំឈរច្រូងច្រាងបន្ដជាម្លប់យ៉ាងត្រឈឹងត្រឈៃ។ទឹកធ្លាក់ខ្ពស់បំផុតជាង ៥ម៉ែត្ររំលេចទស្សនីយភាពទាក់ទាញបំផុត។ជ្រលងទឹកធ្លាក់ជ្រកក្រោមម្លប់ឈើស៊ុបទ្រុបនេះ តែងតែទាក់ទាញទ័ពស្វាជាច្រើនរយក្បាល មករកផលានុផលបរិភោគប្រចាំរដូវមិនដាច់រយៈដល់ការវាតទីបំភ័យភ្ញៀវផងដែរ។អ្នកស្រី វី ជាអ្នកលក់ដូរក្បែរទីឋានទឹកធ្លាក់នោះជាង១០ឆ្នាំឲ្យដឹងថា៖ «ដល់រដូវមានផ្លែឈើព្រៃសម្បូរ ហ្វូងស្វារាប់រយក្បាលនឹងនាំគ្នាមកកាន់ទីនេះ ហើយប្រញាយគ្នាពាសពេញលើដើមឈើ និងដី។ ខ្ញុំភ័យណាស់ ហើយពួកវាមិនខ្លាចមនុស្សទេ។ ទុករបស់ប្រហែសវានឹងអូសយកទៅហើយ»។
## ឯកសារយោង
ឃុំរលាប្អៀរ

() ដែនរដ្ឋបាលស្ថិតនៅក្នុង ស្រុករលាប្អៀរ ខេត្តកំពង់ឆ្នាំង មានរដ្ឋបាលចំណុះ ៦ភូមិ÷

*យោងតាម ប្រកាសលេខ៤៩៣ ប្រ.ក របស់ក្រសួងមហាផ្ទៃ		

Boundary
  East	ផ្លូវជាតិលេខ៥ ឃុំអណ្ដូងស្នាយ
  West	ឃុំព្រៃមូល និងឃុំជើងគ្រាវ
  South	ឃុំទឹកហូត និងឃុំជើងគ្រាវ
  North	ឃុំជ្រៃបាក់

{{Navbox
|name = ខេត្ត-រាជធានីកម្ពុជា
|title = ខេត្ត-រាជធានីនៃព្រះរាជាណាចក្រកម្ពុជា
|state = {}
|liststyle = text-align:left;
|image = 
|group1 = **រាជធានី**
|list1 = ភ្នំពេញ 
|group2 = **ខេត្ត**
|list2 = កណ្ដាល កែប កោះកុង កំពង់ចាម កំពង់ឆ្នាំង កំពង់ធំ កំពង់ស្ពឺ កំពត ក្រចេះ តាកែវ ត្បូងឃ្មុំបន្ទាយមានជ័យ បាត់ដំបង ប៉ៃលិន ពោធិ៍សាត់ ព្រៃវែង ព្រះវិហារ ព្រះសីហនុ មណ្ឌលគិរី រតនគិរី សៀមរាប ស្ទឹងត្រែង ស្វាយរៀង ឧត្ដរមានជ័យ 
|belowstyle= background: #7BBA43; color: #000080;
|below=ព្រះរាជាណាចក្រកម្ពុជា​មាន ​រាជធានីចំនួន១​ ខេត្ត​ចំនួន​២៤

}}
ឃុំទឹកហូត

*ឃុំទឹកហូត ស្រុករលាប្អៀរ ខេត្តកំពង់ឆ្នាំង
*
ឃុំអំពិលទឹក

ឃុំ ស្ថិតនៅ ស្រុកកំពង់ត្រឡាច ខេត្តកំពង់ឆ្នាំង។

ឃុំ មាន ភូមិ៖
*ភូមិ
*ភូមិ
*ភូមិ
*ភូមិ
*ភូមិ
*ភូមិ
*ភូមិ
*ភូមិ
*ភូមិ
*ភូមិ
## អត្ថបទផ្សេងទៀត
ប្រាសាទអ្នកបួស

ប្រាសាទអ្នកបួស ដែលស្ថិតនៅលើកូនភ្នំមួយ ដើមឡើយមានឈ្មោះថា ច័ន្ទនគីរី ដែលមានទីតាំងស្ថិតនៅក្នុងស្រុកជាំក្សាន្ត ខេត្តព្រះវិហារ តាមពិតគឺជាក្រុមប្រាសាទដែលសាងសង់ និងគ្រប់គ្រងកាន់កាប់តាំងពីសតវត្សរ៍ទី៧ដល់សតវត្សរ៍ទី៧នៃគ្រិស្តរាជ។ ប្រាសាទនេះត្រូវបានសិក្សាដោយលោក ប៉ាម៉ង់ ទីយ៉េ និងលោកឡាហ្សង់ គីយ្យា លោកអៃម៉ូនីញ៉េ និងលោកបាកអស់រយៈពេលមួយសតវត្សរ៍មកហើយ ចុងក្រោយបំផុតសិលាចារឹកសំខាន់ៗទាំងនោះដែលមានរហូតដល់ទៅប្រាំបួនផ្ទាំង ត្រូវបានបកប្រែជាបន្តបន្ទាប់ ជាពិសេសសិលាចារឹក K-៣៤១ និងបកប្រែដោយលោក ហ្សក សឺដេស នៅក្នុងឆ្នាំ១៩៥៤។ ចេញពីផ្លូវគ្រួសច្រកអានសេះមានផ្លូវបំបែកមួយទៅកាន់ផ្លូវប្រាសាទអ្នកបួស ឬប្រាសាទច័ន្ទនគីរីជាផ្លូវមួយមានចម្ងាយប្រហែល ៣គីឡូម៉ែត្រ។ ក៏ប៉ុន្តែនៅជ្រលងភ្នំស្រះស្រង់ ឬបារាណ៍ទឹកបុរាណមួយនៅជើងភ្នំខាងក្រោមប្រាសាទ ដែលមានទំហំដ៏ធំល្វឹងល្វើយ ដែលមានទឹកថ្លាសម្រាប់ធ្វើពីធីសាសនាព្រហ្មញ្ញ និងសម្រាប់ការបង្ហូរទឹកស្រោចស្របស្រូវប្រាំនៃស្រែចម្ការរបស់សហគមន៍ខ្មែរតាំងបុរាណរហូតដល់សព្វថ្ងៃ។ 
ប្រាសាទច័ន្ទនគីរី ឬប្រាសាទអ្នកបួសមានជណ្តើរបែរមុខទីទិសខាត្បូងមានកាំជណ្តើរ១១កាំ មានទំហំ១១ម៉ែត្រ ផ្នែកជាន់ទី១ និងជាន់ទី២មានទំហំតូចជាងបន្តិចដោយពុំអាចវាស់វេងបានពីព្រោះដោយសារព្រៃក្រាស់ និងបាក់បែកពិបាកវាស់វែង។ នៅកាំជណ្តើរនៃគោបុរៈមានការបាក់បែកស្ទើរទាំងអស់។ ប្រាសាទនេះមានកំពែងថ្មបាយក្រៀម និងថ្មភក់ព័ន្ធជុំវិញចំនួនបីជាន់។ នៅក្នុងបរិវេណនោះមានប្រាង្គធំៗបែរមុខទិសខាងត្បូង ក្បាច់ផ្តែរបានបាក់បែកពាក់កណ្តាលធ្លាក់ចុះមកក្រោម ដោយមានការបំផ្លាញពីជនពាលតាមរយៈការដាក់រំសេវបំបែកយកវត្ថុបុរាណទៅលក់។

ជារួមមក សិលាចារឹកនេះថ្វីត្បិតតែខ្លីក៏ពិតមែន តែបានផ្តល់នូវព័ត៌មានដ៏សំខាន់ចំនួនពីរនៅសម័យកាលពីរផ្សេងគ្នា។ រឿងទី១ គឺនាំឱ្យយើងដឹងអំពីកាលបរិច្ឆេទនៃការចារសិលាស្តម្ភនៅប្រាសាទដែលចេញព្រះរាជបញ្ជារបស់ព្រះមហាក្សត្រ និងសាច់រឿងទី២ ដំណាលអំពីការុះរើប្រាសាទមួយនៅគ.ស.១១៣៨ ដោយមានសារលិខិតបញ្ជាក់ច្បាស់លាស់ និងថែមទាំងមានការចម្លងឡើងវិញទៀតផង។ សេចក្តីទាំងនេះ ឆ្លុះបញ្ចាំងឱ្យឃើញថា ការជួសជុល ឬរុះរើសំណង់ប្រាសាទចាស់ណាមួយចាំបាច់ត្រូវមានសេចក្តីជូនដំណឹងជាលាយលក្ខណ៍អក្សរ និងមូលហេតុសមស្រប ហើយក៏ត្រូវមានការអនុញ្ញាតផងដែរ។

## ឯកសារយោង 
អ្នកបួស
ឃុំសែប

ឃុំសែប  ស្ថិតនៅក្នុង ស្រុកកំពង់ត្រឡាច ខេត្តកំពង់ឆ្នាំង។

ឃុំសែប មាន​ ១២ ភូមិ៖
*ភូមិ ខ្នាយកកោះ
*ភូមិ ខ្នាយកកោះថ្មី
*ភូមិ កំពង់ប្រាសាទ
*ភូមិ ក្បាលថ្នល់
*ភូមិ ក្រឡាញ់
*ភូមិ ចំបក់ផ្អែម
*ភូមិ ដូនទយ
*ភូមិ តាណុប
*ភូមិ តាសុខ
*ភូមិ តាសូ
*ភូមិ ទឹកល្អក់
*ភូមិ ប្រវឹកពង
## អត្ថបទផ្សេងទៀត
ឃុំថ្មឥដ្ឋ

ឃុំ ស្ថិតនៅ ស្រុកកំពង់ត្រឡាច ខេត្តកំពង់ឆ្នាំង។

ឃុំ មាន ភូមិ៖
*ភូមិ គរ
*ភូមិ
*ភូមិ
*ភូមិ
*ភូមិ
*ភូមិ
*ភូមិ
*ភូមិ
*ភូមិ
*ភូមិ
## អត្ថបទផ្សេងទៀត
ភូមិកណ្ដាល

=ខេត្តកំពង់ឆ្នាំង=
*ភូមិកណ្ដាល សង្កាត់ផ្សារឆ្នាំង ក្រុងកំពង់ឆ្នាំង ខេត្តកំពង់ឆ្នាំង
*ភូមិកណ្ដាល សង្កាត់កំពង់ឆ្នាំង  ក្រុងកំពង់ឆ្នាំង ខេត្តកំពង់ឆ្នាំង
=ខេត្តកំពង់ស្ពឺ=
*ភូមិកណ្ដាល ឃុំក្សេមក្សាន្ត ស្រុកឧដុង្គ ខេត្តកំពង់ស្ពឺ
=ខេត្តបាត់ដំបង=
*ភូមិកណ្ដាល ឃុំក្តុលតាហែន ស្រុកបវេល ខេត្តបាត់ដំបង
=ខេត្តព្រះវិហារ=
*ភូមិកណ្ដាល សង្កាត់កំពង់ប្រណាក​ ក្រុងព្រះវិហារ ខេត្តព្រះវិហារ
=រាជធានីភ្នំពេញ=
*ភូមិកណ្ដាល សង្កាត់ព្រែកព្នៅ ខណ្ឌព្រែកព្នៅ រាជធានីភ្នំពេញ
*ភូមិកណ្ដាល សង្កាត់ច្បារអំពៅ២ ខណ្ឌច្បារអំពៅ រាជធានីភ្នំពេញ
*ភូមិកណ្ដាល សង្កាត់រលួស ខណ្ឌដង្កោ រាជធានីភ្នំពេញ
=ខេត្តបន្ទាយមានជ័យ=
*ភូមិកណ្ដាល ឃុំស្ពានស្រែង ស្រុកភ្នំស្រុក ខេត្តបន្ទាយមានជ័យ
=ខេត្តកណ្ដាល=
*ភូមិកណ្ដាល ឃុំកោះចូរ៉ាម ស្រុកខ្សាច់កណ្ដាល ខេត្តកណ្ដាល
*ភូមិកណ្ដាល ឃុំក្រាំងយ៉ូវ ស្រុកស្អាង ខេត្តកណ្ដាល
*ភូមិកណ្ដាល ឃុំឆក់ឈើនាង ស្រុកអង្គស្នួល ខេត្តកណ្ដាល
*កណ្ដាល ឃុំលំហាច ស្រុកអង្គស្នួល ខេត្តកណ្ដាល
*ភូមិកណ្ដាល ឃុំស្វាយរមៀត ស្រុកខ្សាច់កណ្ដាល ខេត្តកណ្ដាល
*ភូមិកណ្ដាល ឃុំសណ្ដារ ស្រុកលើកដែក ខេត្តកណ្ដាល
*ភូមិកណ្ដាល ឃុំព្រែកអញ្ចាញ ស្រុកមុខកំពូល ខេត្តកណ្ដាល
*ភូមិកណ្ដាល ឃុំបន្ទាយដែក ស្រុកកៀនស្វាយ ខេត្តកណ្ដាល

=ខេត្តព្រៃវែង=
*ភូមិកណ្ដាល ឃុំបឹងព្រះ ស្រុកបាភ្នំ ខេត្តព្រៃវែង
*ភូមិកណ្ដាល ភូមិព្រៃរំដេង ស្រុកមេសាង ខេត្តព្រៃវែង
*ភូមិកណ្ដាល ឃុំសំរោង ស្រុកស្វាយអន្ទរ ខេត្តព្រៃវែង

=ខេត្តស្វាយរៀង=
*ភូមិកណ្ដាល ឃុំគ្រួស ស្រុកស្វាយជ្រំ ខេត្តស្វាយរៀង
*ភូមិកណ្ដាល សង្កាត់ចេក ក្រុងស្វាយរៀង ខេត្តស្វាយរៀង

=ខេត្តកំពង់ចាម=
*ភូមិកណ្ដាល ឃុំផ្អាវ ស្រុកបាធាយ ខេត្តកំពង់ចាម
*ភូមិកណ្ដាល ឃុំត្រពាំងគរ ស្រុកជើងព្រៃ ខេត្តកំពង់ចាម

=ខេត្តតាកែវ=
*ភូមិកណ្ដាល ឃុំដូង ស្រុកបាទី ខេត្តតាកែវ
*ភូមិកណ្ដាល ឃុំលំពង់ ស្រុកបាទី ខេត្តតាកែវ
*ភូមិកណ្ដាល ឃុំត្រពាំងក្រសាំង ស្រុកបាទី ខេត្តតាកែវ
*ភូមិកណ្ដាល ឃុំព្រៃខ្លា ស្រុកកោះអណ្ដែត ខេត្តតាកែវ
*ភូមិកណ្ដាល ឃុំប្រាំបីមុំ ស្រុកទ្រាំង ខេត្តតាកែវ
*ភូមិកណ្ដាល ឃុំភ្នំដិន ស្រុកគិរីវង្ស ខេត្តតាកែវ

=ខេត្តកំពត=
*ភូមិកណ្ដាល ឃុំវត្ដអង្គខាងត្បូង ស្រុកបន្ទាយមាស ខេត្តកំពត

=ខេត្តក្រចេះ=
*ភូមិកណ្ដាល ឃុំឆ្លូង ស្រុកឆ្លូង ខេត្តក្រចេះ

=ខេត្តព្រះត្រពាំង=
*ភូមិកណ្ដាល ឃុំក្រសាំង ​ស្រុក​កំពង់​ស្ពាន ខេត្តព្រះត្រពាំង
ឃុំស្វាយជុក

() ស្ថិតនៅក្នុង ស្រុក ខេត្ត មាន ភូមិ÷

**ព្រំប្រទល់នៃ**

## អត្ថបទផ្សេងទៀត
ឃុំស្វាយ(ស្រុកសាមគ្គីមានជ័យ)

ឃុំ ស្ថិតនៅ ស្រុកកំពង់ត្រឡាច ខេត្តកំពង់ឆ្នាំង។

ឃុំ មាន ភូមិ៖
*ភូមិថ្មី
*ភូមិផ្សារត្រាច
*ភូមិក្រសាំងពុល
*ភូមិខ្យាងជើង
*ភូមិខ្យាងត្បូង
*ភូមិពោធិ៍ក្រៃយ៍
*ភូមិទួលពង្រ
*ភូមិហង្សឈូក
*ភូមិស្វាយផ្អែម
*ភូមិ  ចម្ការ
*ភូមិ ត្រពាំងថ្ម
*ភូមិ  ត្រពាំងបួន
## អត្ថបទផ្សេងទៀត 
ភូមិ​ជុំទាវជ្រែង​ឃុំក្រាំង​ល្វា​
ឃុំត្បែងខ្ពស់

ឃុំ ស្ថិតនៅ ស្រុកកំពង់ត្រឡាច ខេត្តកំពង់ឆ្នាំង។

ឃុំ មាន ភូមិ៖

### ភូមិ ត្បែងខ្ពស់ 
### ភូមិ ថ្មីខ្មែរ 
### ភូមិ នាងមាលា 
### ភូមិ មានក កើត 
### ភូមិ មានក លិច 
### ភូមិ រលាំង 
### ភូមិ វាលតាគីង 
### ភូមិ  ស្រែសារ 
## អត្ថបទផ្សេងទៀត